佛光藏版

**金光明經**

**目錄**

[金光明經題解 7](#_Toc29838110)

[金光明經序 15](#_Toc29838111)

[金光明經卷第一 19](#_Toc29838112)

[序品第一 19](#_Toc29838113)

[壽量品第二 26](#_Toc29838114)

[懺悔品第三 35](#_Toc29838115)

[讚歎品第四 68](#_Toc29838116)

[空品第五 81](#_Toc29838117)

[金光明經卷第二 90](#_Toc29838118)

[四天王品第六 90](#_Toc29838119)

[大辯天品第七 148](#_Toc29838120)

[功德天品第八 150](#_Toc29838121)

[堅牢地神品第九 161](#_Toc29838122)

[金光明經卷第三 172](#_Toc29838123)

[散脂鬼神品第十 172](#_Toc29838124)

[正論品第十一 179](#_Toc29838125)

[善集品第十二 197](#_Toc29838126)

[鬼神品第十三 210](#_Toc29838127)

[授記品第十四 231](#_Toc29838128)

[除病品第十五 240](#_Toc29838129)

[金光明經卷第四 252](#_Toc29838130)

[流水長者子品第十六 252](#_Toc29838131)

[捨身品第十七 274](#_Toc29838132)

[讚佛品第十八 317](#_Toc29838133)

[囑累品第十九 331](#_Toc29838134)

# 金光明經題解

**一、名稱**

《金光明經》梵名 Suvarṇaprabhāsottama-sūtra。本經〈序品〉開宗明義即言：「是金光明，經中之王。」〈懺悔品〉記敘信相菩薩夜夢金鼓，金光普照，明踰於日；是「金光明」清淨微妙，速能滅除一切業障；如是金鼓騰聲，悉除一切諸苦，顯示無邊妙用。又經中處處記載宣說、讚歎、供養、恭敬、受持、流布此「金光明」微妙經典者，能滅其苦，與其安樂等，是故本經題名曰「金光明」。

本經之經名，歷來有諸多詮釋，如真諦、吉藏大師云，「金光明」表示三種三法：一表三身佛果，二表涅槃三德，三表三種佛性。

就三身而言，「金」象徵真如理體，譬喻法身佛；「光」象徵真如之由體發用，如光明遍照三千大千世界，譬喻應身佛；「明」象徵真如能給眾生帶來法味利益，譬喻化身佛。

就三德而言，「金」象徵法身四德：金色不變，如「常」；體無染著，如「淨」；可隨意變現形態，「如我」；可使人富貴，如「樂」。故「金」譬喻法身；「光」能照耀世界，袪除黑暗，如般若智慧能破除種種無明，故「光」譬喻般若；「明」表示光明澄澈，沒有任何黑暗與染污，可譬喻為解脫。

就三佛性而言，「金」喻佛性，為道前正因；「光」喻智慧，為道內了因；「明」喻解脫，為道後至果。

智者大師認為「金光明」是法性之代稱，無所不包，無所不統，所謂「三字遍一切橫法門，乃稱性無量之說；遍譬一切豎法門，乃稱法性甚深之旨；方合經王一切遍收，若長若廣，教無不統」。

**二、內容及影響**

《金光明經》，凡四卷十九品。北涼曇無讖於玄始年間(西元四一八─四二七年)譯出。與《法華經》、《仁王經》同為鎮護國家之三部經。誦讀此經，國家可獲四天王之守護。

本經主旨乃述說佛壽之長遠與金光明懺。因此，其內容重點在〈壽量品〉以下之四品：〈壽量品〉係記敘王舍城之信相菩薩懷疑佛之壽命何以短促，方八十年，四方四佛即現身說明佛壽之長遠。〈懺悔品〉講演金鼓光明之教法。〈讚歎品〉則宣說金光明懺法之功德。此後諸品則敘說四天王鎮護國家及現世利益之信仰。西域諸國對四天王之崇拜，以及中國金光明懺法之流行，均由於信仰本經所致。

本經現存之重要注疏有：

①《金光明經玄義》，二卷，隋智顗大師著。

②《金光明經文句》，六卷，隋智顗大師著。

③《金光明經疏》，一卷，隋吉藏大師著。

④《金光明經照解》，二卷，宋宗曉大師著。

**三、譯本**

本經譯本前後有五種：

①《金光明經》，四卷，十九品或十八品(明版，缺〈囑累品〉)，北涼僧曇無讖於玄始年間（四一八─四二七年）譯出。

②《金光明帝王經》，七卷，二十二品，梁僧真諦於承聖元年（五五二年）譯出。

③《金光明更廣大辯才陀羅尼經》，五卷，二十品，北周僧耶舍崛多於北周武帝時（五六一─五七八年）譯出。

④《合部金光明經》，八卷，二十四品，隋僧寶貴於開皇十七年（五九七年）糅編各家異本而成。

⑤《金光明最勝王經》，十卷，三十一品，唐僧義淨於武周長安三年（七○三年）譯出。

其中，②③之譯本於諸藏中除《聖語藏》存有真諦之〈金光明經序〉及第一卷外，餘皆不傳。此外，亦有日譯本及梵本之刊行。

**四、現存**

本經今收錄於《高麗大藏經》第四十冊、明版《嘉興大藏經》第一冊、清版《乾隆大藏經》第三十一冊、日版《卍正藏經》第十五冊、《大正新修大藏經》第十六冊。

# 金光明經序

真定府十方洪濟禪院住持傳法慈覺大師宗賾述

夫靈心絕待，泯萬物而獨存；妙行難思，隨諸緣而普現。則實際理地雖不受於一毫，而事相門中不捨於一法。故如來出世，說《金光明經》，依清淨心，建解脫行，顯出塵之經卷，永廓迷情；示伏藏之寶王，頓圓大用。

夫以信相為起教之人，則菩薩無滯空之行；於堅牢有贊空之頌，則法身非有相之求。性相該通，有無互建，則一經之要義在於斯。至於明諸佛法性之源，探如來壽量之本，金光普照，發揚一切智門，金鼓騰聲，顯示無邊妙用，則菩薩發行之源也。

懺除罪障，本如夢之法門；讚歎如來，舉修行之妙果。摩訶薩埵之飼虎，能捨能行；長者流水之濟魚，有始有卒，則菩薩依真之行也。譬之明月當天，影沈眾水；真金作器，體應萬形。主伴圓融，一多自在，能於一法受一切法，則信如來之秘藏實為三界之寶乘，莊嚴性海之門，趣向覺王之本。是以十千天子聞而頓證於菩提，一切眾生入者皆同於甘露，則見聞隨喜，讀誦受持，於一念具了無上法門者，豈小緣哉？凡我同儔，勉思佛意。元豐四年三月十五日序。

# 金光明經卷第一

北涼三藏法師曇無讖譯

## ****序品第一****

如是我聞**：**

一時**，**佛住王舍大城耆闍崛山**。**是時**，**如來遊於無量甚深法性**，**諸佛行處**，**過諸菩薩所行清淨**。**

是金光明**，**諸經之王**。**若有聞者**，**

則能思惟**，**無上微妙**，**甚深之義**。**

如是經典**，**常為四方**，**四佛世尊**，**

之所護持**：**東方阿閦**，**南方寶相**，**

西無量壽**，**北微妙聲**。**我今當說**，**

懺悔等法**，**所生功德**，**為無有上**，**

能壞諸苦**，**盡不善業**。**一切種智**，**

而為根本**，**無量功德**，**之所莊嚴**，**

滅除諸苦**，**與無量樂**。**諸根不具**，**

壽命損減**；**貧窮困苦**，**諸天捨離**；**

親厚鬥訟**，**王法所加**；**各各忿諍**，**

財物損耗**；**愁憂恐怖**，**惡星災異**；**

眾邪蠱道**，**變怪相續**；**臥見惡夢**，**

晝則愁惱**。**當淨洗浴**，**聽是經典**。**

至心清淨**，**著淨潔衣**，**專聽諸佛**，**

甚深行處**。**是經威德**，**能悉消除**，**

如是諸惡**，**令其寂滅**。**護世四王**，**

將諸官屬**，**并及無量**，**夜叉之眾**，**

悉來擁護**，**持是經者**。**大辯天神**，**

尼連河神**，**鬼子母神**，**地神堅牢**，**

大梵尊天**，**三十三天**，**大神龍王**，**

緊那羅王**，**迦樓羅王**，**阿修羅王**，**

與其眷屬**，**悉共至彼**，**擁護是人**，**

晝夜不離**。**我今所說**，**諸佛世尊**，**

甚深秘密**，**微妙行處**，**億百千劫**，**

甚難得值**。**若得聞經**，**若為他說**，**

若心隨喜**，**若設供養**，**如是之人**，**

於無量劫**，**常為諸天**，**八部所敬**。**

如是修行**，**生功德者**，**得不思議**，**

無量福聚**，**亦為十方**，**諸佛世尊**，**

深行菩薩**，**之所護持**。**著淨衣服**，**

以上妙香**，**慈心供養**，**常不遠離**。**

身意清淨**，**無諸垢穢**，**歡喜悅豫**，**

深樂是典**。**若得聽聞**，**當知善得**，**

人身人道**，**及以正命**。**若聞懺悔**，**

執持在心**，**是上善根**，**諸佛所讚**。**

## ****壽量品第二****

爾時**，**王舍城中有菩薩摩訶薩名曰信相**，**已曾供養過去無量億那由他百千諸佛**，**種諸善根**。**是信相菩薩作是思惟**：**何因何緣**，**釋迦如來壽命短促**，**方八十年**？**復更念言**：**如佛所說**，**有二因緣**，**壽命得長**。**何等為二**？**一者**、**不殺**；**二者**、**施食**。**而我世尊於無量百千億那由他阿僧祇劫修不殺戒**，**具足十善**，**飲食惠施不可限量**，**乃至己身骨髓肉血充足飽滿飢餓眾生**，**況餘飲食**。**

大士如是至心念佛**，**思是義時**，**其室自然廣博嚴事**，**天紺**、**琉璃**、**種種眾寶雜廁間錯**，**以成其地**，**猶如如來所居淨土**，**有妙香氣**，**過諸天香**，**煙雲垂布**，**遍滿其室**。**其室四面各有四寶上妙高座自然而出**，**純以天衣而為敷具**。**是妙座上各有諸佛所受用華**，**眾寶合成**。**於蓮華上有四如來**：**東方名阿閦**，**南方名寶相**，**西方名無量壽**，**北方名微妙聲**。**是四如來自然而坐師子座上**，**放大光明**，**照王舍城及此三千大千世界**，**乃至十方恒河沙等諸佛世界**，**雨諸天華**，**作天伎樂**。**

爾時**，**三千大千世界所有眾生以佛神力**，**受天快樂**，**諸根不具即得具足**。**舉要言之**，**一切世間所有利益**、**未曾有事悉具出現**。**爾時**，**信相菩薩見是諸佛及希有事**，**歡喜踊躍**，**恭敬合掌**，**向諸世尊至心念佛**，**作是思惟**：**釋迦如來無量功德**，**唯壽命中心生疑惑**：**云何如來壽命如是**，**方八十年**？**

爾時**，**四佛以正遍知告信相菩薩**：**「善男子**！**汝今不應思量如來壽命短促**。**何以故**？**善男子**！**我等不見諸天**、**世人**、**魔眾**、**梵眾**、**沙門**、**婆羅門**、**人及非人有能思算如來壽量**，**知其齊限**，**唯除如來**。**」

時四如來將欲宣暢釋迦文佛所得壽命**，**欲**、**色界天**、**諸龍**、**鬼神**、**乾闥婆**、**阿修羅**、**迦樓羅**、**緊那羅**、**摩睺羅伽及無量百千億那由他菩薩摩訶薩**，**以佛神力**，**悉來聚集信相菩薩摩訶薩室**。**爾時**，**四佛於大眾中略以偈喻說釋迦如來所得壽量**，**而作頌曰**：**

一切諸水**，**可知幾滴**，**無有能數**，**

釋尊壽命**；**諸須彌山**，**可知斤兩**，**

無有能量**，**釋尊壽命**；**一切大地**，**

可知塵數**，**無有能算**，**釋尊壽命**；**

虛空分界**，**尚可盡邊**，**無有能計**，**

釋尊壽命**。**不可計劫**，**億百千萬**，**

佛壽如是**，**無量無邊**。**以是因緣**，**

故說二緣**：**不害物命**，**施食無量**。**

是故大士**，**壽不可計**，**無量無邊**，**

亦無齊限**。**是故汝今**，**不應於佛**，**

無量壽命**，**而生疑惑**。**

爾時**，**信相菩薩摩訶薩聞是四佛宣說如來壽命無量**，**深心信解**，**歡喜踊躍**，**說是〈如來壽量品〉時**，**無量無邊阿僧祇眾生發阿耨多羅三藐三菩提心**，**時四如來忽然不現**。**

## ****懺悔品第三****

爾時**，**信相菩薩即於其夜夢見金鼓**，**其狀姝大**，**其明普照**，**喻如日光**。**復於光中得見十方無量無邊諸佛世尊眾寶樹下坐琉璃座**，**與無量百千眷屬圍繞**，**而為說法**。**見有一人似婆羅門**，**以枹擊鼓**，**出大音聲**，**其聲演說懺悔偈頌**。**

時信相菩薩從夢寤已**，**至心憶念夢中所聞懺悔偈頌**。**過夜至旦**，**出王舍城**。**爾時**，**亦有無量無邊百千眾生與菩薩俱**，**往耆闍崛山**，**至於佛所**；**至佛所已**，**頂禮佛足**，**右繞三匝**，**卻坐一面**，**敬心合掌**，**瞻仰尊顏**，**目不暫捨**，**以其夢中所見金鼓及懺悔偈向如來說**：**

昨夜所夢**，**至心憶持**，**夢見金鼓**，**

妙色晃耀**。**其光大盛**，**明踰於日**，**

遍照十方**，**恒沙世界**。**又因此光**，**

得見諸佛**，**眾寶樹下**，**坐琉璃座**，**

無量大眾**，**圍繞說法**。**見婆羅門**，**

擊是金鼓**。**其鼓音中**，**說如是偈**。**

是大金鼓**，**所出妙音**，**悉能滅除**，**

三世諸苦**；**地獄餓鬼**，**畜生等苦**；**

貧窮困厄**，**及諸有苦**。**是鼓所出**，**

微妙之音**，**能除眾生**，**諸惱所逼**，**

斷眾怖畏**，**令得無懼**，**猶如諸佛**，**

得無所畏**。**諸佛聖人**，**所成功德**，**

離於生死**，**到大智岸**。**如是眾生**，**

所得功德**，**定及助道**，**猶如大海**。**

是鼓所出**，**如是妙音**，**令眾生得**，**

梵音深遠**；**證佛無上**，**菩提勝果**；**

轉無上輪**，**微妙清淨**；**住壽無量**，**

不思議劫**；**演說正法**，**利益眾生**；**

能害煩惱**，**消除諸苦**；**貪瞋癡等**，**

悉令寂滅**。**若有眾生**，**處在地獄**，**

大火熾然**，**燒炙其身**，**若聞金鼓**，**

微妙音聲**，**所出言教**，**即尋禮佛**，**

亦令眾生**，**得知宿命**，**百生千生**，**

千萬億生**，**令心正念**，**諸佛世尊**，**

亦聞無上**，**微妙之言**。**是金鼓中**，**

所出妙音**，**復令眾生**，**值遇諸佛**，**

遠離一切**，**諸惡業等**，**善修無量**，**

白淨之業**。**諸天世人**，**及餘眾生**，**

隨其所思**，**諸所願求**。**如是金鼓**，**

所出之音**，**皆悉能令**，**成就具足**。**

若有眾生**，**墮大地獄**，**猛火炎熾**，**

焚燒其身**，**無有救護**，**流轉諸難**，**

當令是等**，**悉滅諸苦**。**若有眾生**，**

諸苦所切**，**三惡道報**，**及以人中**，**

如是金鼓**，**所出之音**，**悉能滅除**。**

一切諸苦**，**無依無歸**，**無有救護**，**

我為是等**，**作歸依處**。**是諸世尊**，**

今當證知**，**久已於我**，**生大悲心**。**

在在處處**，**十方諸佛**，**現在世雄**，**

兩足之尊**，**我本所作**，**惡不善業**，**

今者懺悔**，**諸十力前**：**不識諸佛**，**

及父母恩**；**不解善法**，**造作眾惡**；**

自恃種姓**，**及諸財寶**，**盛年放逸**，**

作諸惡行**；**心念不善**，**口作惡業**，**

隨心所作**，**不見其過**；**凡夫愚行**，**

無知闇覆**，**親近惡友**，**煩惱亂心**；**

五欲因緣**，**心生忿恚**；**不知厭足**，**

故作眾惡**；**親近非聖**，**因生慳嫉**；**

貧窮因緣**，**姦諂作惡**；**繫屬於他**，**

常有怖畏**，**不得自在**，**而造諸惡**；**

貪欲恚癡**，**擾動其心**，**渴愛所逼**，**

造作眾惡**；**依因衣食**，**及以女色**，**

諸結惱熱**，**造作眾惡**。**身口意惡**，**

所集三業**，**如是眾罪**，**今悉懺悔**；**

或不恭敬**，**佛法聖眾**，**如是眾罪**，**

今悉懺悔**；**或不恭敬**，**緣覺菩薩**，**

如是眾罪**，**今悉懺悔**；**以無智故**，**

誹謗正法**，**不知恭敬**，**父母尊長**，**

如是眾罪**，**今悉懺悔**；**愚惑所覆**，**

驕慢放逸**，**因貪恚癡**，**造作諸惡**，**

如是眾罪**，**今悉懺悔**。**我今供養**，**

無量無邊**，**三千大千**，**世界諸佛**。**

我當拔濟**，**十方一切**，**無量眾生**，**

所有諸苦**。**我當安止**，**不可思議**，**

阿僧祇眾**，**令住十地**。**已得安止**，**

住十地者**，**悉令具足**，**如來正覺**。**

為一眾生**，**億劫修行**，**使無量眾**，**

令度苦海**。**我當為是**，**諸眾生等**，**

演說微妙**，**甚深悔法**。**所謂金光**，**

滅除諸惡**，**千劫所作**，**極重惡業**，**

若能至心**，**一懺悔者**，**如是眾罪**，**

悉皆滅盡**。**我今已說**，**懺悔之法**，**

是金光明**，**清淨微妙**，**速能滅除**，**

一切業障**。**我當安止**，**住於十地**，**

十種珍寶**，**以為腳足**，**成佛無上**，**

功德光明**，**令諸眾生**，**度三有海**。**

諸佛所有**，**甚深法藏**，**不可思議**，**

無量功德**，**一切種智**，**願悉具足**。**

百千禪定**，**根力覺道**，**不可思議**，**

諸陀羅尼**，**十力世尊**，**我當成就**。**

諸佛世尊**，**有大慈悲**，**當證微誠**，**

哀受我悔**。**若我百劫**，**所作眾惡**，**

以是因緣**，**生大憂苦**，**貧窮困乏**，**

愁熱驚懼**，**怖畏惡業**，**心常怯劣**，**

在在處處**，**暫無歡樂**。**十方現在**，**

大悲世尊**，**能除眾生**，**一切怖畏**。**

願當受我**，**誠心懺悔**，**令我恐懼**，**

悉得消除**。**我之所有**，**煩惱業垢**，**

惟願現在**，**諸佛世尊**，**以大悲水**，**

洗除令淨**。**過去諸惡**，**今悉懺悔**；**

現所作罪**，**誠心發露**；**所未作者**，**

更不敢作**；**已作之業**，**不敢覆藏**。**

身業三種**，**口業有四**，**意三業行**，**

今悉懺悔**。**身口所作**，**及以意思**，**

十種惡業**，**一切懺悔**。**遠離十惡**，**

修行十善**，**安止十住**，**逮十力尊**。**

所造惡業**，**應受惡報**。**今於佛前**，**

誠心懺悔**。**若此國土**，**及餘世界**，**

所有善法**，**悉以迴向**。**我所修行**，**

身口意善**，**願於來世**，**證無上道**。**

若在諸有**，**六趣險難**，**愚癡無智**，**

造作眾惡**，**今於佛前**，**皆悉懺悔**。**

世間所有**，**生死險難**，**種種婬欲**，**

愚煩惱難**，**如是諸難**，**我今懺悔**。**

心輕躁難**，**近惡友難**，**三有險難**，**

及三毒難**，**遇無難難**，**值好時難**，**

修功德難**，**值佛亦難**，**如是諸難**，**

今悉懺悔**。**諸佛世尊**，**我所依止**，**

是故我今**，**敬禮佛海**。**金色晃耀**，**

猶如須彌**，**是故我今**，**頂禮最勝**。**

其色無上**，**如天真金**；**眼目清淨**，**

如紺琉璃**；**功德威神**，**名稱顯著**；**

佛日大悲**，**滅一切闇**；**善淨無垢**，**

離諸塵翳**；**無上佛日**，**大光普照**；**

煩惱火熾**，**令心焦熱**；**唯佛能除**，**

如月清涼**。**三十二相**，**八十種好**，**

莊嚴其身**，**視之無厭**。**功德巍巍**，**

明網顯耀**，**安住三界**，**如日照世**。**

猶如琉璃**，**淨無瑕穢**，**妙色廣大**，**

種種各異**。**其色紅赤**，**如日初出**。**

玻瓈白銀**，**校飾光網**，**如是種種**，**

莊嚴佛日**。**三有之中**，**生死大海**，**

潦水波蕩**，**惱亂我心**，**其味苦毒**，**

最為麤澀**，**如來網明**，**能令枯涸**。**

妙身端嚴**，**相好殊特**，**金色光明**，**

遍照一切**，**智慧大海**，**彌滿三界**，**

是故我今**，**稽首敬禮**。**如大海水**，**

其量難知**，**大地微塵**，**不可稱計**，**

諸須彌山**，**難可度量**，**虛空邊際**，**

亦不可得**，**諸佛亦爾**，**功德無量**。**

一切有心**，**無能知者**，**於無量劫**，**

極心思惟**，**不能得知**，**佛功德邊**。**

大地諸山**，**尚可知量**，**毛滴海水**，**

亦可知數**，**諸佛功德**，**無能知者**。**

相好莊嚴**，**名稱讚歎**，**如是功德**，**

令眾皆得**。**我以善業**，**諸因緣故**，**

來世不久**，**成於佛道**，**講宣妙法**，**

利益眾生**，**度脫一切**，**無量諸苦**。**

摧伏諸魔**，**及其眷屬**，**轉於無上**，**

清淨法輪**，**住壽無量**，**不思議劫**，**

充足眾生**，**甘露法味**。**我當具足**，**

六波羅蜜**，**猶如過佛**，**之所成就**。**

斷諸煩惱**，**除一切苦**，**悉滅貪欲**，**

及恚癡等**。**我當憶念**，**宿命之事**。**

百生千生**，**百千億生**，**常當至心**，**

正念諸佛**，**聞說微妙**，**無上之法**。**

我因善業**，**常值諸佛**，**遠離諸惡**，**

修諸善業**。**一切世界**，**所有眾生**，**

無量苦惱**，**我當悉滅**。**若有眾生**，**

諸根毀壞**，**不具足者**，**悉令具足**。**

十方世界**，**所有病苦**，**羸瘦頓乏**，**

無救護者**，**悉令解脫**，**如是諸苦**，**

還得勢力**，**平復如本**。**若犯王法**，**

臨當刑戮**，**無量怖畏**，**愁憂苦惱**，**

如是之人**，**悉令解脫**。**若受鞭撻**，**

繫縛枷鎖**，**種種苦事**，**逼切其身**，**

無量百千**，**愁憂驚畏**，**種種恐懼**，**

擾亂其心**，**如是無邊**，**諸苦惱等**，**

願使一切**，**悉得解脫**。**若有眾生**，**

飢渴所惱**，**令得種種**，**甘美飲食**，**

盲者得視**，**聾者得聽**，**啞者得言**，**

裸者得衣**，**貧窮之者**，**即得寶藏**，**

倉庫盈溢**，**無所乏少**，**一切皆受**，**

安隱快樂**，**乃至無有**，**一人受苦**。**

眾生相視**，**和顏悅色**。**形貌端嚴**，**

人所喜見**。**心常思念**，**他人善事**。**

飲食飽滿**，**功德具足**。**隨諸眾生**，**

之所思念**，**皆願令得**。**種種伎樂**，**

箜篌箏笛**，**琴瑟鼓吹**，**如是種種**，**

微妙音聲**。**江河池沼**，**流泉諸水**，**

金華遍布**，**及優鉢羅**，**隨諸眾生**，**

之所思念**，**即得種種**，**衣服飲食**，**

錢財珍寶**，**金銀琉璃**，**真珠璧玉**，**

雜廁瓔珞**。**願諸眾生**，**不聞惡聲**，**

乃至無有**，**可惡見者**。**願諸眾生**，**

色貌微妙**，**各各相於**，**共相愛念**。**

世間所有**，**資生之具**，**隨其所念**，**

悉令具足**。**願諸眾生**，**諸所求索**，**

如其所須**，**應念即得**。**香華諸樹**，**

常於三時**，**雨細末香**，**及塗身香**，**

眾生受者**，**歡喜快樂**。**願諸眾生**，**

常得供養**，**不可思議**，**十方諸佛**，**

無上妙法**，**清淨無垢**，**及諸菩薩**，**

聲聞大眾**。**願諸眾生**，**常得遠離**，**

三惡八難**，**值無難處**，**覲睹諸佛**，**

無上之王**。**願諸眾生**，**常生尊貴**，**

多饒財寶**，**安隱豐樂**，**上妙色像**，**

莊嚴其身**，**功德成就**，**有大名稱**。**

願諸女人**，**皆成男子**，**具足智慧**，**

精勤不懈**，**一切皆行**，**菩薩之道**，**

勤心修習**，**六波羅蜜**。**常見十方**，**

無量諸佛**，**坐寶樹下**，**琉璃座上**，**

安住禪定**，**自在快樂**，**演說正法**，**

眾所樂聞**。**若我現在**，**及過去世**，**

所作惡業**，**諸有險難**，**應得惡果**，**

不適意者**，**願悉滅盡**，**令無有餘**。**

若諸眾生**，**三有繫縛**，**生死羅網**，**

彌密牢固**，**願以智刀**，**割斷破裂**，**

除諸苦惱**，**早成菩提**。**若此閻浮**，**

及餘他方**，**無量世界**，**所有眾生**，**

所作種種**，**善妙功德**，**我今深心**，**

隨其歡喜**。**我今以此**，**隨喜功德**，**

及身口意**，**所作善業**，**願於來世**，**

成無上道**，**得淨無垢**，**吉祥果報**。**

若有敬禮**，**讚歎十力**，**信心清淨**，**

無諸疑網**，**能作如是**，**所說懺悔**，**

便得超越**，**六十劫罪**。**諸善男子**，**

及善女人**，**諸王剎利**，**婆羅門等**，**

若有恭敬**，**合掌向佛**，**稱歎如來**，**

并讚此偈**，**在在生處**，**常識宿命**，**

諸根具足**，**清淨端嚴**，**種種功德**，**

悉皆成就**，**在在處處**，**常為國王**，**

輔相大臣**，**之所恭敬**。**非於一佛**，**

五佛十佛**，**種諸功德**，**聞是懺悔**；**

若於無量**，**百千萬億**，**諸佛如來**，**

種諸善根**，**然後乃得**，**聞是懺悔**。**

## ****讚歎品第四****

爾時**，**佛告地神堅牢善女天**：**「過去有王**，**名金龍尊**，**常以讚歎**，**讚歎去**、**來**、**現在諸佛**：**

『我今尊重**，**敬禮讚歎**，**去來現在**，**

十方諸佛**。**諸佛清淨**，**微妙寂滅**，**

色中上色**，**金光照耀**。**於諸聲中**，**

佛聲最上**，**猶如大梵**，**深遠雷音**。**

其髮紺黑**，**光螺燄起**，**蜂翠孔雀**，**

色不得喻**。**其齒鮮白**，**猶如珂雪**，**

顯發金顏**，**分齊分明**。**其目修廣**，**

清淨無垢**，**如青蓮華**，**映水開敷**。**

舌相廣長**，**形色紅輝**，**光明照耀**，**

如華初生**。**眉間毫相**，**白如珂月**，**

右旋潤澤**，**如淨琉璃**。**眉細修揚**，**

形如月初**，**其色黑耀**，**過於蜂王**。**

鼻高圓直**，**如鑄金鋌**，**微妙柔軟**，**

當于面門**。**如來勝相**，**次第最上**，**

得味真正**，**無與等者**。**一一毛孔**，**

一毛旋生**，**軟細紺青**，**猶孔雀項**。**

即於生時**，**身放大光**，**普照十方**，**

無量國土**。**滅盡三界**，**一切諸苦**，**

令諸眾生**，**悉受快樂**。**地獄畜生**，**

及以餓鬼**，**諸人天等**，**安隱無患**，**

悉滅一切**，**無量惡趣**。**身色微妙**，**

如融金聚**，**面貌清淨**，**如月盛滿**。**

佛身明耀**，**如日初出**，**進止威儀**，**

猶如師子**，**修臂下垂**，**立過于膝**，**

猶如風動**，**娑羅樹枝**。**圓光一尋**，**

能照無量**，**猶如聚集**，**百千日月**。**

佛身淨妙**，**無諸垢穢**，**其明普照**，**

一切佛剎**。**佛光巍巍**，**明燄熾盛**，**

悉能隱蔽**，**無量日月**。**佛日燈炬**，**

照無量界**，**皆令眾生**，**尋光見佛**。**

本所修習**，**百千行業**，**聚集功德**，**

莊嚴佛身**。**臂𦟛纖圓**，**如象王鼻**，**

手足柔軟**，**敬愛無厭**。**去來諸佛**，**

數如微塵**，**現在諸佛**，**亦復如是**。**

如是如來**，**我今悉禮**，**身口清淨**，**

意亦如是**。**以好香華**，**供養奉獻**，**

百千功德**，**讚詠歌歎**。**設以百舌**，**

於千劫中**，**歎佛功德**，**不能得盡**，**

如來所有**，**現世功德**，**種種深固**，**

微妙第一**。**設復千舌**，**欲讚一佛**，**

尚不能盡**，**功德少分**，**況欲歎美**，**

諸佛功德**。**大地及天**，**以為大海**，**

乃至有頂**，**滿其中水**，**尚以一毛**，**

知其滴數**，**無有能知**，**佛一功德**。**

我今以禮**，**讚歎諸佛**，**身口意業**，**

悉皆清淨**。**一切所修**，**無量善業**，**

與諸眾生**，**證無上道**。**如是人王**，**

讚歎佛已**，**復作如是**，**無量誓願**：**

若我來世**，**無量無邊**，**阿僧祇劫**，**

在在生處**，**常於夢中**，**見妙金鼓**，**

得聞懺悔**，**深奧之聲**。**今所讚歎**，**

面貌清淨**，**願我來世**，**亦得如是**。**

諸佛功德**，**不可思議**，**於百千劫**，**

甚難得值**，**願於當來**，**無量之世**，**

夜則夢見**，**晝如實說**。**我當具足**，**

修行六度**，**濟拔眾生**，**越於苦海**，**

然後我身**，**成無上道**，**令我世界**，**

無與等者**。**奉貢金鼓**，**讚佛因緣**，**

以此果報**，**當來之世**，**值釋迦佛**，**

得受記莂**，**并令二子**，**金龍金光**，**

常生我家**，**同共受記**。**若有眾生**，**

無救護者**，**眾苦逼切**，**無所依止**，**

我於當來**，**為是等輩**，**作大救護**，**

及依止處**，**能除眾苦**，**悉令滅盡**，**

施與眾生**，**諸善安樂**。**我未來世**，**

行菩提道**，**不計劫數**，**如盡本際**。**

以此金光**，**懺悔因緣**，**使我惡海**，**

及以業海**，**煩惱大海**，**悉竭無餘**。**

我功德海**，**願悉成就**，**智慧大海**，**

清淨具足**，**無量功德**，**助菩提道**，**

猶如大海**，**珍寶具足**。**以此金光**，**

懺悔力故**，**菩提功德**，**光明無礙**，**

慧光無垢**，**照徹清淨**。**我當來世**，**

身光普照**，**功德威神**，**光明燄盛**，**

於三界中**，**最勝殊特**，**諸功德力**，**

無所減少**，**當度眾生**，**越於苦海**，**

并復安置**，**功德大海**。**來世多劫**，**

行菩提道**，**如昔諸佛**，**行菩提者**。**

三世諸佛**，**淨妙國土**，**諸佛至尊**，**

無量功德**，**令我來世**，**得此殊異**，**

功德淨土**，**如佛世尊**。**信相當知**！**爾時國王**，**金龍尊者**，**則汝身是**；**

爾時二子**，**金龍金光**，**今汝二子**，**銀相等是**。**』」

## ****空品第五****

無量餘經**，**已廣說空**，**是故此中**，**

略而解說**。**眾生根鈍**，**尠於智慧**，**

不能廣知**，**無量空義**，**故此尊經**，**

略而說之**。**異妙方便**，**種種因緣**，**

為鈍根故**，**起大悲心**。**今我演說**，**

此妙經典**，**如我所解**，**知眾生意**。**

是身虛偽**，**猶如空聚**，**六入村落**，**

結賊所止**，**一切自住**，**各不相知**。**

眼根受色**，**耳分別聲**，**鼻嗅諸香**，**

舌嗜於味**，**所有身根**，**貪受諸觸**，**

意根分別**。**一切諸法**，**六情諸根**，**

各各自緣**，**諸塵境界**，**不行他緣**。**

心如幻化**，**馳騁六情**，**而常妄想**，**

分別諸法**，**猶如世人**，**馳走空聚**。**

六賊所害**，**愚不知避**，**心常依止**，**

六根境界**，**各各自知**，**所伺之處**。**

隨行色聲**，**香味觸法**，**心處六情**，**

如鳥投網**。**其心在在**，**常處諸根**，**

隨逐諸塵**，**無有暫捨**。**身空虛偽**，**

不可長養**，**無有諍訟**，**亦無正主**。**

從諸因緣**，**和合而有**，**無有堅實**，**

妄想故起**。**業力機關**，**假偽空聚**。**

地水火風**，**合集成立**，**隨時增減**，**

共相殘害**，**猶如四蛇**，**同處一篋**。**

四大蚖蛇**，**其性各異**，**二上二下**，**

諸方亦二**，**如是蛇大**，**悉滅無餘**。**

地水二蛇**，**其性沈下**；**風火二蛇**，**

性輕上升**；**心識二性**，**躁動不停**。**

隨業受報**，**人天諸趣**，**隨所作業**，**

而墮諸有**。**水火風種**，**散滅壞時**，**

大小不淨**，**盈流於外**，**體生諸蟲**，**

無可愛樂**，**捐棄冢間**，**如朽敗木**。**

善女當觀**，**諸法如是**，**何處有人**，**

及以眾生**？**本性空寂**，**無明故有**。**

如是諸大**，**一一不實**，**本自不生**，**

性無和合**，**以是因緣**，**我說諸大**。**

從本不實**，**和合而有**；**無明體相**，**

本自不有**；**妄想因緣**，**和合而有**。**

無所有故**，**假名無明**，**是故我說**，**

名曰無明**。**行識名色**，**六入觸受**，**

愛取有生**，**老死愁惱**，**眾苦行業**，**

不可思議**，**生死無際**，**輪轉不息**。**

本無有生**，**亦無和合**，**不善思惟**，**

心行所造**。**我斷一切**，**諸見纏等**，**

以智慧刀**，**裂煩惱網**。**五陰舍宅**，**

觀悉空寂**，**證無上道**，**微妙功德**。**

開甘露門**，**示甘露器**，**入甘露城**，**

處甘露室**，**令諸眾生**，**食甘露味**。**

吹大法螺**，**擊大法鼓**，**然大法炬**，**

雨勝法雨**，**我今摧伏**，**一切怨結**。**

豎立第一**，**微妙法幢**，**度諸眾生**，**

於生死海**，**永斷三惡**，**無量苦惱**。**

煩惱熾然**，**燒諸眾生**，**無有救護**，**

無所依止**，**我以甘露**，**清涼美味**，**

充足是輩**，**令離焦熱**。**於無量劫**，**

遵修諸行**，**供養恭敬**，**諸佛世尊**，**

堅固修習**，**菩提之道**，**求於如來**，**

真實法身**。**捨諸所重**，**胑節手足**，**

頭目髓腦**，**所愛妻子**，**錢財珍寶**，**

真珠瓔珞**，**金銀琉璃**，**種種異物**。**

# 金光明經卷第二

## ****四天王品第六****

爾時**，**毗沙門天王**、**提頭賴吒天王**、**毗留勒叉天王**、**毗留博叉天王俱從座起**，**偏袒右肩**，**右膝著地**，**胡跪合掌**，**白佛言**：**「世尊**！**是《金光明》微妙經典**，**眾經之王**，**諸佛世尊之所護念**，**莊嚴菩薩深妙功德**，**常為諸天之所恭敬**，**能令天王心生歡喜**，**亦為護世之所讚歎**。**此經能照諸天宮殿**，**是經能與眾生快樂**，**是經能令地獄**、**餓鬼**、**畜生諸河焦乾枯竭**，**是經能除一切怖畏**，**是經能卻他方怨賊**，**是經能除穀貴饑饉**，**是經能愈一切疫病**，**是經能滅惡星變異**，**是經能去一切憂惱**。**舉要言之**，**是經能滅一切眾生無量無邊百千苦惱**。**

「世尊**！**是《金光明》微妙經典**，**若在大眾廣宣說時**，**我等四王及餘眷屬聞此甘露無上法味**，**增益身力**，**心進勇銳**，**具諸威德**。**世尊**！**我等四王能說正法**，**修行正法**；**為世法王**，**以法治世**。**世尊**！**我等四王及諸天**、**龍**、**鬼神**、**乾闥婆**、**阿修羅**、**迦樓羅**、**緊那羅**、**摩睺羅伽以法治世**，**遮諸惡鬼**、**噉精氣者**。**世尊**！**我等四王**、**二十八部諸鬼神等及無量百千鬼神**，**以淨天眼過於人眼**，**常觀擁護此閻浮提**。**

「世尊**！**是故我等名護世王**。**若此國土有諸衰耗**、**怨賊**、**侵境**、**饑饉**、**疾疫**、**種種艱難**，**若有比丘受持是經**，**我等四王當共勸請**，**令是比丘以我等力故**，**疾往彼所國邑郡縣廣宣流布是《金光明》微妙經典**，**令如是等種種百千衰耗之事悉皆滅盡**。**

「世尊**！**如諸國王所有土境**，**是持經者若至其國**，**是王應當往是人所**，**聽受如是微妙經典**；**聞已歡喜**，**復當護念**、**恭敬是人**。**世尊**！**我等四王復當勤心擁護是王及國人民**，**為除衰患**，**令得安隱**。**

「世尊**！**若有比丘**、**比丘尼**、**優婆塞**、**優婆夷受持是經**，**若諸人王有能供給**，**施其所安**，**我等四王亦當令是王及國人民一切安隱**，**具足無患**。**世尊**！**若有四眾受持讀誦是妙經典**，**若諸人王有能供養**、**恭敬**、**尊重**、**讚歎我等四王**，**亦復當令如是人王於諸王中常得第一供養**、**恭敬**、**尊重**、**讚歎**，**亦令餘王欽尚**、**羨慕**、**稱讚其善**。**」

爾時**，**世尊讚歎護世四天王等**：**「善哉**！**善哉**！**汝等四王過去已曾供養**、**恭敬**、**尊重**、**讚歎無量百千萬億諸佛**，**於諸佛所種諸善根**，**說於正法**，**修行正法**，**以法治世**，**為人天王**。**汝等今日長夜利益於諸眾生**，**行大慈心**，**施與眾生一切樂具**，**能遮諸惡**，**勤與諸善**。**以是義故**，**若有人王能供養**、**恭敬此《金光明》微妙經典**，**汝等正應如是護念**，**滅其苦惱**，**與其安樂**。**汝等四王及諸眷屬無量無邊百千鬼神**，**若能護念如是經者**，**即是護持去**、**來**、**現在諸佛正法**；**汝等四王及餘天眾百千鬼神**，**與阿修羅共戰鬥時**，**汝等諸天常得勝利**；**汝等若能護念此經**，**悉能消伏一切諸苦**，**所謂怨賊**、**饑饉**、**疾疫**；**若四部眾有能受持讀誦此經**，**汝等亦應勤心守護**，**為除衰惱**，**施與安樂**。**」

爾時**，**四王復白佛言**：**「世尊**！**是《金光明》微妙經典於未來世在所流布**，**若國土**、**城邑**、**郡縣**、**村落**，**隨所至處**，**若諸國王以天律治世**，**復能恭敬**、**至心聽受是妙經典**，**并復尊重**、**供養**、**供給持是經典四部之眾**，**以是因緣**，**我等時時得聞如是微妙經典**；**聞已**，**即得增益身力**，**心進勇銳**，**具諸威德**。**是故我等及無量鬼神常當隱形**，**隨其妙典所流布處而作擁護**，**令無留難**，**亦當護念聽是經典諸國王等及其人民**，**除其患難**，**悉令安隱**，**他方怨賊亦使退散**。**若有人王聽是經時**，**鄰國怨敵興如是念**，**當具四兵壞彼國土**。**世尊**！**以是經典威神力故**。**」

爾時**，**鄰敵更有異怨為作留難**，**於其境界起諸衰惱災異疫病**。**爾時**，**怨敵起如是等諸惡事已**，**備具四兵**，**發向是國**，**親往討伐**。**我等爾時當與眷屬無量無邊百千鬼神**，**隱蔽其形**，**為作護助**，**令彼怨敵自然退散**，**起諸怖懅種種留難**。**彼國兵眾尚不能到**，**況復當能有所破壞**。**

爾時**，**佛讚四天王等**：**「善哉**！**善哉**！**汝等四王乃能擁護我百千億那由他劫所可修習阿耨多羅三藐三菩提**，**及諸人王受持是經**，**恭敬供養者**，**為淨衰患**，**令其安樂**。**復能擁護宮殿**、**舍宅**、**城邑**、**村落**、**國土邊疆**，**乃至怨賊悉令退散**，**滅其衰惱**，**令得安隱**，**亦令一切閻浮提內所有諸王無諸凶衰鬥訟之事**。**四王當知**！**此閻浮提八萬四千城邑聚落**，**八萬四千諸人王等**，**各於其國娛樂快樂**，**各各於國而得自在**，**於自所有錢財珍寶各各自足**，**不相侵奪**，**如其宿世所修集業**，**隨業受報**，**不生惡心貪求他國**，**各各自生利益之心**、**生於慈心**、**安樂之心**、**不諍訟心**、**不破壞心**、**無繫縛心**、**無楚撻心**，**各於其土自生愛樂**，**上下和穆**，**猶如水乳**，**心相愛念**，**增諸善根**。**以是因緣**，**故此閻浮提安隱豐樂**，**人民熾盛**，**大地沃壤**，**陰陽調和**，**時不越序**，**日月星宿不失常度**，**風雨隨時**，**無諸災橫**，**人民豐實自足**，**於財心無貪吝**，**亦無嫉妒**，**等行十善**。**其人壽終多生天上**，**天宮充滿**，**增益天眾**。**

「若未來世有諸人王聽是經典**，**及供養**、**恭敬**、**受持是經四部之眾**，**是王則為安樂利益汝等四王及餘眷屬**、**無量百千諸鬼神等**。**何以故**？**汝等四王若得時時聞是經典**，**則為已得正法之水**，**服甘露味**，**增益身力**，**心進勇銳**，**具諸威德**。**是諸人王若能至心聽受是經**，**則為已能供養於我**；**若供養我**，**則是供養過去**、**未來**、**現在諸佛**；**若能供養過去**、**未來**、**現在諸佛**，**則得無量不可思議功德之聚**。**以是因緣**，**是諸人王應得擁護**，**及后妃**、**婇女**、**中宮眷屬**、**諸王子等亦應得護**，**衰惱消滅**，**快樂熾盛**，**宮殿堂宇安隱清淨**，**無諸災變**，**護宅之神增長威德**，**亦受無量歡悅快樂**。**是諸國土所有人民悉受種種五欲之樂**，**一切惡事悉皆消滅**。**」

爾時**，**四天王白佛言**：**「世尊**！**未來之世**，**若有人王欲得護身**，**及后妃**、**婇女**、**諸王子等宮殿屋宅得第一護身所王領最為殊勝**，**具不可思議王者功德**，**欲得攝取無量福聚**，**國土無有他方怨賊**，**無諸憂惱及諸苦事**。**世尊**！**如是人王不應放逸散亂其心**，**應生恭敬謙下之心**，**應當莊嚴第一微妙最勝宮宅**，**種種香汁持用灑地**，**散種種華**，**敷大法座**、**師子之座**，**兼以無量珍琦異物而為校飾**，**張施種種無數微妙幢旛**、**寶蓋**。**當淨洗浴**，**以香塗身**，**著好淨衣**，**瓔珞自嚴**，**坐小卑座**，**不自高大**。**除去自在**，**離諸放逸**，**謙下自卑**，**除去驕慢**，**正念聽受如是妙典**，**於說法者生世尊想**。**復於宮內后妃**、**王子**、**婇女**、**眷屬生慈哀心**，**和顏與語**，**勸以種種供養之具供養法師**。**是王爾時既勸化已**，**即生無量歡喜快樂**，**心懷悅豫**，**倍復自勵**，**不生疲倦**，**多作利益**，**於說法者倍生恭敬**。**」

爾時**，**佛告四天大王**：**「爾時**，**人王應著白淨鮮潔之衣**，**種種瓔珞齊整莊嚴**，**執持素帛微妙上蓋**，**服飾容儀不失常則**，**躬出奉迎說法之人**。**何以故**？**是王如是隨其舉足步步之中**，**即是供養值遇百千億那由他諸佛世尊**，**復得超越如是等劫生死之難**，**復於來世爾所劫中常得封受轉輪王位**，**隨其步步亦得如是現世功德不可思議自在之力**，**常得最勝極妙七寶人天宮殿**，**在在生處增益壽命**，**言語辯了**，**人所信用**，**無所畏忌**，**有大名稱**，**常為人天之所恭敬**，**天上人中受上妙樂**，**得大勢力**，**具足威德**，**身色微妙**，**端嚴第一**，**常值諸佛**，**遇善知識**，**成就具足無量福聚**。**

「汝等四王**！**如是人王見如是等種種無量功德利益**，**是故此王應當躬出奉迎法師**，**若一由旬至百千由旬**，**於說法師應生佛想**，**應作是念**：**今日釋迦如來正智入於我宮**，**受我供養**，**為我說法**，**我聞是法即不退轉於阿耨多羅三藐三菩提**，**已為得值百千萬億那由他佛**，**已為供養過去**、**未來**、**現在諸佛**，**已得畢竟離三惡道苦**。**我今已種百千無量轉輪聖王釋梵之因**，**已種無邊善根種子**，**已令無量百千萬億諸眾生等度於生死**，**已集無量無邊福聚**，**後宮眷屬已得擁護**，**宮宅諸衰悉已消滅**，**國土無有怨賊棘刺**，**他方怨敵不能侵陵**。**

「汝等四王**！**如是人王應作如是供養正法**，**清淨聽受是妙經典**，**及恭敬**、**供養**、**尊重**、**讚歎持是經典四部之眾**，**亦當迴此所得最勝功德之分**，**施與汝等及餘眷屬諸天鬼神**，**聚集如是諸善功德**，**現世常得無量無邊不可思議自在之利**，**威德勢力成就具足**，**能以正法摧伏諸惡**。**」

爾時**，**四王白佛言**：**「世尊**！**若未來世**，**有諸人王作如是等恭敬正法**，**至心聽受是妙經典**，**及恭敬**、**供養**、**尊重**、**讚歎持是經典四部之眾**，**嚴治舍宅**，**香汁灑地**，**專心正念聽說法時**，**我等四王亦當在中共聽此法**。**願諸人王為自利故**，**以己所得功德少分施與我等**。**世尊**！**是諸人王於說法者所坐之處**，**為我等故**，**燒種種香**，**供養是經**。**是妙香氣於一念頃即至我等諸天宮殿**，**其香即時變成香蓋**，**其香微妙**，**金色晃耀**，**照我等宮**、**釋宮**、**梵宮**，**大辯天神**、**功德天神**、**堅牢地神**、**散脂鬼神**、**最大將軍**、**二十八部鬼神大將**、**摩醯首羅**、**金剛密跡**、**摩尼跋陀鬼神大將**、**鬼子母與五百鬼子周匝圍繞**，**阿耨達龍王**、**娑竭羅龍王如是等眾**，**自於宮殿各各得聞是妙香氣**，**及見香蓋光明普照**，**是香蓋光明亦照一切諸天宮殿**。**」

佛告四王**：**「是香蓋光明非但至汝四王宮殿**。**何以故**？**是諸人王手擎香罏供養經時**，**其香遍布**，**於一念頃遍至三千大千世界百億日月**、**百億大海**、**百億須彌山**、**百億大鐵圍山**、**小鐵圍山及諸山王**、**百億四天下**、**百億四天王**、**百億三十三天**，**乃至百億非想非非想天**。**於此三千大千世界百億三十三天一切龍**、**鬼**、**乾闥婆**、**阿修羅**、**迦樓羅**、**緊那羅**、**摩睺羅伽宮殿虛空**，**悉滿種種香煙雲蓋**，**其蓋金光亦照宮殿**，**如是三千大千世界所有種種香煙雲蓋**，**皆是此經威神力故**。**是諸人王手擎香罏供養經時**，**種種香氣不但遍此三千大千世界**，**於一念頃亦遍十方無量無邊恒河沙等百千萬億諸佛世界**，**於諸佛上虛空之中亦成香蓋**，**金光普照亦復如是**。**

「諸佛世尊聞是香氣**，**見是香蓋及金色光**，**於十方界恒河沙等諸佛世界作如是等神力變化已**，**異口同音於說法者稱讚**：**『善哉**！**善哉**！**大士**！**汝能廣宣流布如是甚深微妙經典**，**則為成就無量無邊不可思議功德之聚**。**若有聞是甚深經典**，**所得功德則為不少**，**況持讀誦**，**為他眾生開示**、**分別演說其義**。**何以故**？**善男子**！**此《金光明》微妙經典**，**無量無邊億那由他諸菩薩等若得聞者**，**即不退於阿耨多羅三藐三菩提**。**』

「爾時**，**十方無量無邊恒河沙等諸佛世界現在諸佛**，**異口同聲作如是言**：**『善男子**！**汝於來世必定當得坐於道場菩提樹下**，**於三界中最尊最勝**，**出過一切眾生之上**。**勤修力故**，**受諸苦行**，**善能莊嚴菩提道場**，**能壞三千大千世界外道邪論**，**摧伏諸魔怨賊異形**，**覺了諸法第一寂滅清淨無垢甚深無上菩提之道**。**善男子**！**汝已能坐金剛座處**，**轉於無上諸佛所讚十二種行甚深法輪**，**能擊無上最大法鼓**，**能吹無上極妙法螺**，**能豎無上最勝法幢**，**能然無上極明法炬**，**能雨無上甘露法雨**，**能斷無量煩惱怨結**，**能令無量百千萬億那由他眾度於無涯可畏大海**，**解脫生死無際輪轉**，**值遇無量百千萬億那由他佛**。**』」

爾時**，**四天王復白佛言**：**「世尊**！**是《金光明》微妙經典**，**能得未來**、**現在種種無量功德**。**是故人王若得聞是微妙經典**，**則為已於百千萬億無量佛所種諸善根**。**我以敬念是人王故**，**復見無量福德利故**，**我等四王及餘眷屬無量百千萬億鬼神**，**於自宮殿見是種種香煙雲蓋瑞應之時**，**我當隱蔽不現其身**，**為聽法故**，**當至是王所止宮殿講法之處**。**大梵天王**、**釋提桓因**、**大辯天神**、**功德天神**、**堅牢地神**、**散脂鬼神**、**大將軍等**，**二十八部鬼神大將**、**摩醯首羅**、**金剛密跡**、**摩尼跋陀鬼神大將**、**鬼子母及五百鬼子周匝圍繞**，**阿耨達龍王**、**娑竭羅龍王**、**無量百千萬億那由他鬼神諸天**，**如是等眾為聽法故**，**悉自隱蔽**，**不現其身**，**至是人王所止宮殿講法之處**。**

「世尊**！**我等四王及餘眷屬無量鬼神**，**悉當同心以是人王為善知識**，**同共一行善相應行**，**能為無上大法施主**，**以甘露味充足我等**。**我等應當擁護是王**，**除其衰患**，**令得安隱**，**及其宮宅**、**國土**、**城邑諸惡災患悉令消滅**。**

「世尊**！**若有人王於此經典心生捨離**，**不樂聽聞**，**其心不欲恭敬**、**供養**、**尊重**、**讚歎**，**若四部眾有受持**、**讀誦**、**講說之者**，**亦復不能恭敬**、**供養**、**尊重**、**讚歎**。**我等四王及餘眷屬無量鬼神**，**即便不得聞此正法**，**背甘露味**，**失大法利**，**無有勢力及以威德**，**減損天眾**，**增長惡趣**。**

「世尊**！**我等四王及無量鬼神捨其國土**，**不但我等**，**亦有無量守護國土諸舊善神皆悉捨去**。**我等諸王及諸鬼神既捨離已**，**其國當有種種災異**，**一切人民失其善心**，**唯有繫縛瞋恚鬥諍**，**互相破壞**，**多諸疾疫**，**彗星現怪**，**流星崩落**，**五星諸宿違失常度**，**兩日並現**，**日月薄蝕**，**白黑惡虹數數出現**，**大地震動**，**發大音聲**，**暴風惡雨無日不有**，**穀米勇貴**，**饑饉凍餓**，**多有他方怨賊侵掠其國**，**人民多受苦惱**，**其地無有可愛樂處**。**世尊**！**我等四王及諸無量百千鬼神并守國土諸舊善神遠離去時**，**生如是等無量惡事**。**

「世尊**！**若有人王欲得自護**，**及王國土多受安樂**，**欲令國土一切眾生悉皆成就具足快樂**，**欲得摧伏一切外敵**，**欲得擁護一切國土**，**欲以正法正治國土**，**欲得除滅眾生怖畏**。**世尊**！**是人王等**，**應當必定聽是經典**，**及恭敬**、**供養**、**讀誦**、**受持是經典者**。**我等四王及無量鬼神**，**以是法食善根因緣**，**得服甘露無上法味**，**增長身力**，**心進勇銳**，**增益諸天**。**何以故**？**以是人王至心聽受是經典故**。**如諸梵天說出欲論**，**釋提桓因種種善論**，**五通之人神仙之論**。**

「世尊**！**梵天**、**釋提桓因**、**鬼神通人雖有百千億那由他無量勝論**，**是金光明於中最勝**。**所以者何**？**如來說是《金光明經》**，**為眾生故**，**為令一切閻浮提內諸人王等以正法治**，**為與一切眾生安樂**，**為欲愛護一切眾生**，**欲令眾生無諸苦惱**，**無有他方怨賊棘刺**，**所有諸惡背而不向**，**欲令國土無有憂惱**，**以正法教**，**無有諍訟**。**是故人王各於國土應然法炬**，**熾然正法**，**增益天眾**。**我等四王及無量鬼神**、**閻浮提內諸天善神**，**以是因緣**，**得服甘露法味充足**，**得大威德**，**進力具足**，**閻浮提內安隱豐樂**，**人民熾盛**，**安樂其處**。**復於來世無量百千不可思議那由他劫常受微妙第一快樂**，**復得值遇無量諸佛種諸善根**，**然後證成阿耨多羅三藐三菩提**。**得如是等無量功德**，**悉是如來正遍知說**，**如來過於百千億那由他諸梵天等**，**以大悲力故**，**亦過無量百千億那由他釋提桓因**，**以苦行力故**。**是故如來為諸眾生演說如是《金光明經》**，**若閻浮提一切眾生及諸人王**，**世間**、**出世間所作國事**，**所造世論**，**皆因此經**。**欲令眾生得安樂故**，**釋迦如來示現是經**，**廣宣流布**。**

「世尊**！**以是因緣故**，**是諸人王應當必定聽受**、**供養**、**恭敬**、**尊重**、**讚歎是經**。**」

爾時**，**佛復告四天王**：**「汝等四王及餘眷屬無量百千那由他鬼神**，**是諸人王若能至心聽是經典**，**供養**、**恭敬**、**尊重**、**讚歎**，**汝等四王正應擁護**，**滅其衰患**，**而與安樂**。**若有人能廣宣流布如是妙典**，**於人天中大作佛事**，**能大利益無量眾生**。**如是之人**，**汝等四王必當擁護**，**莫令他緣而得擾亂**，**令心恬靜**，**受於快樂**，**續復當得廣宣是經**。**」

爾時**，**四天王即從座起**，**偏袒右肩**，**右膝著地**，**長跪合掌**，**於世尊前以偈讚曰**：**

佛月清淨**，**滿足莊嚴**。**佛日暉曜**，**

放千光明**。**如來面目**，**最上明淨**。**

齒白無垢**，**如蓮華根**。**功德無量**，**

猶如大海**。**智淵無邊**，**法水具足**。**

百千三昧**，**無有缺減**。**足下平滿**，**

千輻相現**。**足指網縵**，**猶如鵝王**。**

光明晃耀**，**如寶山王**。**微妙清淨**，**

如鍊真金**。**所有福德**，**不可思議**。**

佛功德山**，**我今敬禮**。**佛真法身**，**

猶如虛空**，**應物現形**，**如水中月**，**

無有障礙**，**如燄如化**。**是故我今**，**

稽首佛月**。**

爾時**，**世尊以偈答曰**：**

此金光明**，**諸經之王**，**甚深最勝**，**

為無有上**，**十力世尊**，**之所宣說**。**

汝等四王**，**應當勤護**。**以是因緣**，**

是深妙典**，**能與眾生**，**無量快樂**。**

為諸眾生**，**安樂利益**，**故久流布**，**

於閻浮提**。**能滅三千**，**大千世界**，**

所有惡趣**，**無量諸苦**。**閻浮提內**，**

諸人王等**，**心生慈愍**，**正法治世**。**

若能流布**，**此妙經典**，**則令其土**，**

安隱豐熟**，**所有眾生**，**悉受快樂**。**

若有人王**，**欲愛己身**，**及其國土**，**

欲令豐盛**，**應當至心**，**淨潔洗浴**，**

往法會所**，**聽受是經**。**是經能作**，**

所有善事**，**摧伏一切**，**內外怨賊**，**

復能除滅**，**無量怖畏**。**是諸經王**，**

能與一切**，**無量眾生**，**安隱快樂**。**

譬如寶樹**，**在人家中**，**悉能出生**，**

一切珍寶**。**是妙經典**，**亦復如是**，**

悉能出生**，**諸王功德**。**如清冷水**，**

能除渴乏**。**是妙經典**，**亦復如是**，**

能除諸王**，**功德渴乏**。**譬如珍寶**，**

異物篋器**，**悉在于手**，**隨意所用**。**

是金光明**，**亦復如是**，**隨意能與**，**

諸王法寶**。**是金光明**，**微妙經典**。**

常為諸天**，**恭敬供養**，**亦為護世**，**

四大天王**，**威神勢力**，**之所護持**。**

十方諸佛**，**常念是經**。**若有演說**，**

稱讚善哉**。**亦有百千**，**無量鬼神**，**

從十方來**，**擁護是人**。**若有得聞**，**

是妙經典**，**心生歡喜**，**踊躍無量**。**

閻浮提內**，**無量大眾**，**皆悉歡喜**，**

集聽是經**；**聽是經故**，**具諸威德**，**

增益天眾**，**精氣身力**。**

爾時**，**四王聞是偈已**，**白佛言**：**「世尊**！**我從昔來未曾得聞如是微妙寂滅之法**，**我聞是已**，**心生悲喜**，**涕淚橫流**，**舉身戰動**，**胑體怡解**，**復得無量不可思議具足妙樂**。**」以天曼陀羅華**、**摩訶曼陀羅華供養奉散於如來上**。**作如是等供養佛已**，**復白佛言**：**「世尊**！**我等四王各各自有五百鬼神**，**常當隨逐是說法者**，**而為守護**。**」

## ****大辯天品第七****

爾時**，**大辯天白佛言**：**「世尊**！**是說法者**，**我當益其樂說辯才**，**令其所說莊嚴次第**，**善得大智**。**若是經中有失文字**，**句義違錯**，**我能令是說法比丘次第還得**，**能與總持**，**令不忘失**。**若有眾生於百千佛所種諸善根**，**是說法者為是等故**，**於閻浮提廣宣流布是妙經典**，**令不斷絕**，**復令無量無邊眾生得聞是經**，**當令是等悉得猛利不可思議大智慧聚**、**不可稱量福德之報**，**善解無量種種方便**，**善能辯暢一切諸論**，**善知世間種種技術**，**能出生死**，**得不退轉**，**必定疾得阿耨多羅三藐三菩提**。**」

## ****功德天品第八****

爾時**，**功德天白佛言**：**「世尊**！**是說法者**，**我當隨其所須之物**：**衣服**、**飲食**、**臥具**、**醫藥及餘資產**，**供給是人**，**無所乏少**，**令心安住**，**晝夜歡樂**，**正念思惟是經章句**，**分別深義**。**若有眾生於百千佛所種諸善根**，**是說法者為是等故**，**於閻浮提廣宣流布是妙經典**，**令不斷絕**。**是諸眾生聽是經已**，**於未來世無量百千那由他劫**，**常在天上人中受樂**，**值遇諸佛**，**速成阿耨多羅三藐三菩提**，**三惡道苦悉畢無餘**。**

「世尊**！**我已於過去寶華功德海琉璃金山照明如來**、**應供**、**正遍知**、**明行足**、**善逝**、**世間解**、**無上士**、**調御丈夫**、**天人師**、**佛**、**世尊所種諸善根**。**是故我今隨所念方**，**隨所視方**，**隨所至方**，**能令無量百千眾生受諸快樂**。**若衣服**、**飲食**、**資生之具**，**金銀**、**七寶**、**珍珠**、**琉璃**、**珊瑚**、**琥珀**、**璧玉**、**珂貝**，**悉無所乏**。**若有人能稱《金光明》微妙經典**，**為我供養諸佛世尊**，**三稱我名**，**燒香供養**；**供養佛已**，**別以香華**、**種種美味供施於我**，**灑散諸方**，**當知是人即能聚集資財寶物**，**以是因緣增長地味**，**地神諸天悉皆歡喜**，**所種穀米芽莖**、**枝葉**、**果實滋茂**，**樹神歡喜**，**出生無量種種諸物**。**我時慈念諸眾生故**，**多與資生所須之物**。**

「世尊**！**於此北方毗沙門天王**，**有城名曰阿尼曼陀**，**其城有園**，**名功德華光**，**於是園中有最勝園**，**名曰金幢七寶極妙**，**此即是我常止住處**。**若有欲得財寶增長**，**是人當於自所住處**，**應淨掃灑**，**洗浴其身**，**著鮮白衣**，**妙香塗身**，**為我至心三稱彼佛寶華琉璃世尊名號**，**禮拜供養**，**燒香散華**，**亦當三稱《金光明經》**，**至誠發願**，**別以香華**、**種種美味供施於我**，**散灑諸方**。**爾時**，**當說如是章句**：**

『波利富樓那遮利一 三曼陀達舍尼羅佉二 摩訶毗訶羅伽帝三 三曼陀毗陀尼那伽帝四 摩訶迦梨波帝五 波婆禰薩婆哆㖃六 三曼陀修鉢梨富隸七 阿夜那達摩帝八 摩訶毗鼓畢帝九 摩訶彌勒簸僧祗帝十 醯帝簁三博祗悕帝十一 三曼陀阿咃十二 阿㝹婆羅尼十三 』

「是灌頂章句必定吉祥**，**真實不虛**。**等行眾生及中善根應當受持讀誦通利**，**七日七夜受持八戒**，**朝暮淨心**，**香華供養十方諸佛**，**常為己身及諸眾生迴向具足阿耨多羅三藐三菩提**。**作是誓願**，**令我所求皆得吉祥**，**自於所居房舍屋宅淨潔掃除**。**若自住處**、**若阿蘭若處**，**以香泥塗地**，**燒微妙香**，**敷淨好座**，**以種種華香布散其地**，**以待於我**，**我於爾時如一念頃入其室宅**，**即坐其座**，**從此日夜令此居家若村邑**、**若僧坊**、**若露地無所乏少**，**若錢**、**若金銀**、**若珍寶**、**若牛羊**、**若穀米**，**一切所須即得具足**，**悉受快樂**。**若能以己所作善根最勝之分迴與我者**，**我當終身不遠其人**，**於所住處至心護念**，**隨其所求令得成就**。**應當至心禮如是等諸佛世尊**，**其名曰**：**寶勝如來**、**無垢熾寶光明王相如來**、**金燄光明如來**、**金百光明照藏如來**、**金山寶蓋如來**、**金華燄光相如來**，**大炬如來**、**寶相如來**、**亦應敬禮信相菩薩**、**金光明菩薩**、**金藏菩薩**、**常悲菩薩**、**法上菩薩**，**亦應敬禮東方阿閦如來**、**南方寶相如來**、**西方無量壽佛**、**北方微妙聲佛**。**」

## ****堅牢地神品第九****

爾時**，**地神堅牢白佛言**：**「世尊**！**是《金光明》微妙經典**，**若現在世**、**若未來世**，**在在處處**，**若城邑聚落**、**若山澤空處**、**若王宮宅**，**世尊**！**隨是經典所流布處**，**是地分中敷師子座**，**令說法者坐其座上**，**廣演宣說是妙經典**。**我當在中常作宿衛**，**隱蔽其身於法座下**，**頂戴其足**。**我聞法已**，**得服甘露無上法味**，**增益氣力**，**而此大地深十六萬八千由旬**，**從金剛際至海地上**，**悉得眾味**，**增長具足**，**豐壤肥濃過於今日**。**以是之故**，**閻浮提內藥草樹木根莖**、**枝葉**、**華果滋茂**，**美色香味皆悉具足**，**眾生食已**，**增長壽命**、**色**、**力**、**辯**、**安**，**六情諸根具足通利**，**威德顏貌端嚴殊特**。**成就如是種種等已**，**所作事業多得成辦**，**有大勢力**，**精勤勇猛**。**

「是故**，**世尊**！**閻浮提內安隱豐樂**，**人民熾盛**，**一切眾生多受快樂**，**應心適意**，**隨其所樂**。**是諸眾生得是威德大勢力已**，**能供養是《金光明經》**，**及恭敬供養持是經者四部之眾**，**我於爾時當往其所**，**為諸眾生受快樂故**，**請說法者廣令宣布如是妙典**。**何以故**？**世尊**！**是《金光明》若廣說時**，**我及眷屬所得功德倍過於常**，**增長身力**，**心進勇銳**。**世尊**！**我服甘露無上法味已**，**閻浮提地縱廣七千由旬豐壤倍常**。**

「世尊**！**如此大地眾生所依**，**悉能增長一切所須之物**；**增長一切所須物已**，**令諸眾生隨意所用受於快樂**，**種種飲食**、**衣服**、**臥具**、**宮殿**、**屋宅**、**樹木**、**林苑**、**河池**、**井泉**，**如是等物依因於地**，**悉皆具足**。**是故**，**世尊**！**是諸眾生為知我恩**，**應作是念**：**『我當必定聽受是經**，**供養**、**恭敬**、**尊重**、**讚歎**。**』作是念已**，**即從住處**，**若城邑**、**聚落**、**舍宅空地**，**往法會所**，**聽受是經**；**既聽受已**，**還其所止**，**各應相慶**，**作如是言**：**『我等今者聞此甚深無上妙法**，**已為攝取不可思議功德之聚**，**值遇無量無邊諸佛**，**三惡道報已得解脫**，**於未來世常生天上人中受樂**。**』是諸眾生各於住處**，**若為他人演說是經**，**若說一喻**、**一品**、**一緣**，**若復稱歎一佛**、**一菩薩**、**一四句偈**，**乃至一句**，**及稱是經首題名字**，**世尊**！**隨是眾生所住之處**，**其地具足豐壤肥濃過於餘地**。**凡是因地所生之物悉得增長**，**滋茂廣大**，**令諸眾生受於快樂**，**多饒財寶**，**好行惠施**，**心常堅固**，**深信三寶**。**」

爾時**，**佛告地神堅牢**：**「若有眾生乃至聞是《金光明經》一句之義**，**人中命終隨意往生三十三天**。**地神**！**若有眾生為欲供養是經典故**，**莊嚴屋宅**，**乃至張懸一旛一蓋及以一衣**，**欲界六天已有自然七寶宮殿**，**是人命終即往生彼**。**地神**！**於諸七寶宮殿之中**，**各各自然有七天女共相娛樂**，**日夜常受不可思議微妙快樂**。**」

爾時**，**地神白佛言**：**「世尊**！**以是因緣**，**說法比丘坐法座時**，**我常晝夜衛護不離**，**隱蔽其形在法座下**，**頂戴其足**。**世尊**！**若有眾生於百千佛所種諸善根**，**是說法者為是等故**，**於閻浮提廣宣流布是妙經典**，**令不斷絕**。**是諸眾生聽是經已**，**未來之世無量百千那由他劫於天上人中常受快樂**，**值遇諸佛**，**疾成阿耨多羅三藐三菩提**，**三惡道苦悉斷無餘**。**」

# 金光明經卷第三

## ****散脂鬼神品第十****

爾時**，**散脂鬼神大將及二十八部諸鬼神等**，**即從座起**，**偏袒右肩**，**右膝著地**，**白佛言**：**「世尊**！**是《金光明》微妙經典**，**若現在世及未來世**，**在在處處**，**若城邑聚落**、**若山澤空處**、**若王宮宅**，**隨是經典所流布處**，**我當與此二十八部大鬼神等往至彼所**，**隱蔽其形**，**隨逐擁護是說法者**，**消滅諸惡**，**令得安隱**。**及聽法眾**，**若男**、**若女**、**童男**、**童女於是經中乃至得聞一如來名**、**一菩薩名及此經典首題名字**，**受持讀誦**，**我當隨侍宿衛擁護**，**悉滅其惡**，**令得安隱**，**及國邑城郭**，**若王宮殿**、**舍宅空處皆亦如是**。**

「世尊**！**何因緣故**，**我名散脂鬼神大將**？**唯然**，**世尊**！**自當證知**。**世尊**！**我知一切法**、**一切緣法**，**了一切法**，**知法分齊**，**如法安住一切法如性**，**於一切法含受一切法**。**世尊**！**我現見不可思議智光**、**不可思議智炬**、**不可思議智行**、**不可思議智聚**、**不可思議智境**。**世尊**！**我於諸法正解**、**正觀**，**得正分別**、**正解於緣**、**正能覺了**。**世尊**！**以是義故**，**名散脂大將**。**

「世尊**！**我散脂大將**，**令說法者莊嚴言辭**，**辯不斷絕**，**眾味精氣從毛孔入**，**充益身力**，**心進勇銳**，**成就不可思議智慧**，**入正憶念**。**如是等事**，**悉令具足**，**心無疲厭**，**身受諸樂**，**心得歡喜**。**以是之故**，**能為眾生廣說是經**。**

「若有眾生於百千佛所種諸善根**，**說法之人為是眾生閻浮提內廣宣流布是妙經典**，**令不斷絕**，**無量眾生聞是經已**，**當得不可思議智聚**，**攝取不可思議功德之聚**，**於未來世無量百千劫人天之中常受快樂**，**於未來世值遇諸佛**，**疾得證成阿耨多羅三藐三菩提**，**一切眾苦三惡趣分永滅無餘**，**南無寶華功德海琉璃金山光照如來**、**應供**、**正遍知**、**南無無量百千億那由他莊嚴其身釋迦如來**、**應供**、**正遍知**，**熾然如是微妙法炬**，**南無第一威德成就眾事大功德天**，**南無不可思量智慧功德成就大辯天**。**」

## ****正論品第十一****

爾時**，**佛告地神堅牢**：**「過去有王**，**名力尊相**，**其王有子**，**名曰信相**，**不久當受灌頂之位**，**統領國土**。**爾時**，**父王告其太子信相**：**『世有正論**，**善治國土**。**我於昔時曾為太子**，**不久亦當紹父王位**。**爾時**，**父王持是正論**，**亦為我說**。**我以是論於二萬歲善治國土**，**未曾一念以非法行**，**於自眷屬情無愛著**。**』何等名為治世正論**？**地神**！**爾時**，**力尊相王為信相太子說是偈言**：**

『我今當說**，**諸王正論**，**為利眾生**，**

斷諸疑惑**。**一切人王**，**諸天天王**，**

應當歡喜**，**合掌諦聽**。**諸王和合**，**

集金剛山**，**護世四鎮**，**起問梵王**：**

大師梵尊**，**天中自在**，**能除疑惑**，**

當為我斷**：**云何是人**，**得名為天**？**

云何人王**，**復名天子**，**生在人中**，**

處王宮殿**，**正法治世**，**而名為天**？**

護世四王**，**問是事已**，**時梵尊師**，**

即說偈言**：**汝今雖以**，**此義問我**，**

我要當為**，**一切眾生**，**敷揚宣暢**。**

第一勝論**，**因集業故**，**生於人中**。**

王領國土**，**故稱人王**。**處在胎中**，**

諸天守護**，**或先守護**，**然後入胎**。**

雖在人中**，**生為人王**，**以天護故**，**

復稱天子**。**三十三天**，**各以己德**，**

分與是人**，**故稱天子**。**神力所加**，**

故得自在**。**遠離惡法**，**遮令不起**。**

安住善法**，**修令增廣**，**能令眾生**，**

多生天上**，**半名人王**，**亦名執樂**。**

羅剎魁膾**，**能遮諸惡**，**亦名父母**，**

教誨修善**，**示現果報**，**諸天所護**。**

善惡諸業**，**現在未來**，**現受果報**，**

諸天所護**。**若有惡事**，**縱而不問**，**

不治其罪**，**不以正教**，**捨遠善法**，**

增長惡聚**，**故使國中**，**多諸姦鬥**。**

三十三天**，**各生瞋恨**，**由其國王**，**

縱惡不治**，**壞國正法**，**姦詐熾盛**，**

他方怨敵**，**競來侵掠**。**自家所有**，**

錢財珍寶**，**諸惡盜賊**，**共來劫奪**。**

如法治世**，**不行是事**；**若行是者**，**

其國殄滅**，**譬如狂象**，**蹋蓮華池**。**

暴風卒起**，**屢降惡雨**；**惡星數出**，**

日月無光**；**五穀果實**，**咸不滋茂**。**

由王捨正**，**使國饑饉**，**天於宮殿**，**

悉懷愁惱**，**由王暴虐**，**不修善事**。**

是諸天王**，**各相謂言**，**是王行惡**，**

與惡為伴**，**以造惡故**，**速得天瞋**。**

以天瞋故**，**不久國敗**，**非法兵仗**，**

姦詐鬥訟**，**疾疫惡病**，**集其國土**。**

諸天即便**，**捨離是王**，**令其國敗**，**

生大愁苦**；**兄弟姊妹**，**眷屬妻子**，**

孤迸流離**，**身亦滅亡**；**流星數墮**，**

二日並現**；**他方惡賊**，**侵掠其土**；**

人民飢餓**，**多諸疾疫**；**所重大臣**，**

捨離薨亡**；**象馬車乘**，**一念喪滅**；**

諸家財產**，**國土所有**，**互相劫奪**，**

刀兵而死**；**五星諸宿**，**違失常度**，**

諸惡疾疫**，**流遍其國**。**諸受寵祿**，**

所任大臣**，**及諸群僚**，**專行非法**。**

如是行惡**，**遍受恩遇**。**修善法者**，**

日日衰減**，**於行惡者**，**而生恭敬**。**

見修善者**，**心不顧錄**，**故使世間**，**

三異並起**，**星宿失度**，**降暴風雨**，**

破壞甘露**，**無上正法**。**眾生等類**，**

及以地肥**，**恭敬弊惡**，**毀諸善人**，**

故天降雹**，**飢餓疫死**；**穀米果實**，**

滋味衰減**；**多病眾生**，**充滿其國**；**

甘美盛果**，**日日損減**；**苦澀惡味**，**

隨時增長**；**本所遊戲**，**可愛之處**，**

悉皆枯悴**，**無可樂者**；**眾生所食**，**

精妙上味**，**漸漸損減**，**食無肌膚**，**

顏貌醜陋**，**氣力衰微**；**凡所食噉**，**

不知厭足**，**力精勇猛**，**悉滅無有**；**

懶惰懈怠**，**充滿其國**；**多有病苦**，**

逼切其身**；**惡星變動**，**羅剎亂行**。**

若有人王**，**行於非法**，**增長惡伴**，**

損人天道**，**於三有中**，**多受苦惱**。**

起如是等**，**無量惡事**，**皆由人王**，**

愛著眷屬**，**縱之造惡**，**捨而不治**。**

若為諸天**，**所護生者**，**如是人王**，**

終不為是**。**有行善者**，**得生天中**；**

行不善者**，**墮在三塗**，**三十三天**，**

皆生焦熱**。**由王縱惡**，**捨而不誨**，**

違逆諸天**，**及父母敕**，**不能正治**，**

則非孝子**。**起諸姦惡**，**壞國土者**，**

不應縱捨**，**當正治罪**。**是故諸天**，**

護持是王**，**以滅惡法**，**修習善故**。**

現世正治**，**得增王位**，**應各為說**，**

善不善業**，**能示因果**，**故得為王**。**

諸天護持**，**鄰王佐助**，**為自為他**，**

修正治國**。**有壞國者**，**應當正教**。**

為命及國**，**修行正法**，**不應行惡**，**

惡不應縱**，**所有餘事**，**不能壞國**。**

要因多姦**，**然後傾敗**。**若起多姦**，**

壞於國土**，**譬如大象**，**壞蓮華池**。**

怨恨諸天**，**故天生惱**，**起諸惡事**，**

彌滿其國**。**是故應隨**，**正法治世**，**

以善化國**，**不順非法**；**寧捨身命**，**

不愛眷屬**；**於親非親**，**心常平等**。**

視親非親**，**和合為一**，**正行名稱**，**

流布三界**，**正法治國**，**人多行善**。**

常以善心**，**仰瞻國王**，**能令天眾**，**

具足充滿**，**是故正治**，**名為人王**。**

一切諸天**，**愛護人王**，**猶如父母**，**

擁護其子**。**故令日月**，**五星諸宿**，**

隨其分齊**，**不失常度**，**風雨隨時**，**

無諸災禍**，**令國豐實**，**安樂熾盛**，**

增益人民**，**諸天之眾**。**以是因緣**，**

諸人王等**，**寧捨身命**，**不應為惡**，**

不應捨離**，**正法珍寶**。**由正法寶**，**

世人受樂**，**常當親近**，**修正法者**。**

聚集功德**，**莊嚴其身**，**於自眷屬**，**

常知止足**。**當遠惡人**，**修治正法**，**

安止眾生**。**於諸善法**，**教敕防護**，**

令離不善**，**是故國土**，**安隱豐樂**。**

是王亦得**，**威德具足**，**隨諸人民**，**

所行惡法**，**應當調伏**，**如法教詔**。**

是王當得**，**好名善譽**，**善能攝護**，**

安樂眾生**。**』」

## ****善集品第十二****

爾時**，**如來復為地神說往昔因緣**，**而作偈言**：**

我昔曾為**，**轉輪聖王**，**捨四大地**，**

及以大海**。**又於是時**，**以四天下**，**

滿中珍寶**，**奉上諸佛**，**凡所布施**，**

皆捨所重**，**不見可愛**，**而不捨者**。**

於過去世**，**無數劫中**，**求正法故**，**

常捨身命**。**又過去世**，**不可議劫**，**

有佛世尊**，**名曰寶勝**，**其佛世尊**，**

般涅槃後**，**時有聖王**，**名曰善集**，**

於四天下**，**而得自在**，**治正之勢**，**

盡大海際**。**其王有城**，**名水音尊**，**

於其城中**，**止住治化**。**夜睡夢中**，**

聞佛功德**，**及見比丘**，**名曰寶冥**，**

善能宣暢**，**如來正法**，**所謂金光**，**

微妙經典**，**明如日中**，**悉能遍照**。**

是轉輪王**，**夢是事已**，**即尋覺寤**，**

心喜遍身**，**即出宮殿**，**至僧坊所**，**

供養恭敬**，**諸大聖眾**。**問諸大德**：**

是大眾中**，**頗有比丘**，**名曰寶冥**。**

成就一切**，**諸功德不**？**爾時寶冥**，**

在一窟中**，**安坐不動**，**思惟正念**，**

讀誦如是**，**金光明經**。**時有比丘**，**

即將是王**，**至其所止**，**到寶冥所**。**

時此寶冥**，**故在窟中**，**形貌殊特**，**

威德熾然**。**即示王言**：**是窟中者**，**

即是所問**，**寶冥比丘**，**能持甚深**，**

諸佛所行**，**名金光明**，**諸經之王**。**

時善集王**，**即尋禮敬**，**寶冥比丘**，**

作如是言**：**面如滿月**，**威德熾然**，**

惟願為我**，**敷演宣說**，**是金光明**，**

諸經之王**。**時寶冥尊**，**即受王請**，**

許為宣說**，**是金光明**。**三千大千**，**

世界諸天**，**知當說法**，**悉生歡喜**。**

於淨微妙**，**鮮潔之處**，**種種珍寶**，**

廁填其地**，**上妙香水**，**持用灑之**，**

散諸好華**，**遍滿其處**。**王於是時**，**

自敷法座**，**懸繒旛蓋**，**寶飾交絡**，**

種種微妙**，**殊特末香**，**悉以奉散**，**

大法高座**。**一切諸天**，**龍及鬼神**，**

摩睺羅伽**，**緊那羅等**，**即雨天上**，**

曼陀羅華**，**遍散法座**，**滿其處所**。**

不可思議**，**百千萬億**，**那由他等**，**

無量諸天**，**一時俱來**，**集說法所**。**

是時寶冥**，**尋從窟出**。**諸天即時**，**

以娑羅華**，**供養奉散**，**寶冥比丘**。**

是時寶冥**，**淨洗身體**，**著淨妙衣**，**

至法座所**，**合掌敬禮**，**是法高座**。**

一切天王**，**及諸天人**，**雨曼陀羅**，**

大曼陀羅**，**摩訶曼殊**，**眾寶妙華**。**

無量百千**，**種種妓樂**，**於虛空中**，**

不鼓自鳴**。**寶冥比丘**，**能說法者**，**

尋上高座**，**結加趺坐**，**即念十方**，**

不可思議**，**無量千億**，**諸佛世尊**。**

於諸眾生**，**興大悲心**，**及善集王**，**

所得王領**，**盡一日月**，**所照之處**。**

時說法者**，**即尋為王**，**敷揚宣說**，**

是妙經典**。**是時大王**，**為聞法故**，**

於比丘前**，**合掌而立**，**聞於正法**，**

讚言善哉**！**其心悲悼**，**涕淚橫流**。**

尋復踊悅**，**心意熙怡**。**為欲供養**，**

此經典故**，**爾時即提**，**如意珠王**，**

為諸眾生**，**發大誓願**：**願於今日**，**

此閻浮提**，**悉雨無量**，**種種珍異**，**

瑰琦七寶**，**及妙瓔珞**。**以是因緣**，**

悉令無量**，**一切眾生**，**皆受快樂**。**

即於爾時**，**尋雨七寶**，**及諸寶飾**，**

天冠珥璫**，**種種瓔珞**，**甘饌寶座**，**

悉皆充滿**，**遍四天下**。**時王善集**，**

即持如是**，**滿四天下**，**無量七寶**，**

於寶勝佛**，**遺法之中**，**以用布施**，**

供養三寶**。**爾時為王**，**說法比丘**，**

於今現在**，**阿閦佛是**；**時善集王**，**

聽受法者**，**今則我身**，**釋迦文是**。**

我於爾時**，**捨此大地**，**滿四天下**，**

珍寶布施**，**得聞如是**，**金光明經**。**

聞是經已**，**一稱善哉**！**以此善根**，**

業因緣故**，**身得金色**，**百福莊嚴**，**

常為無量**，**百千萬億**，**眾生等類**，**

之所樂見**；**既得見已**，**無有厭足**。**

過去九十**，**九億千劫**，**常得作於**，**

轉輪聖王**。**亦於無量**，**百千劫中**，**

常得王領**，**諸小國土**，**不可思議**，**

劫中常作**，**釋提桓因**，**及淨梵王**，**

復得值遇**，**十力世尊**，**其數無量**，**

不可稱計**，**所得功德**，**無量無邊**。**

皆由聞經**，**及稱善哉**，**如我所願**，**

成就菩提**，**正法之身**，**我今已得**。**

## ****鬼神品第十三****

佛告功德天**：**「若有善男子**、**善女人欲以不可思議妙供養具供養過去**、**未來**、**現在諸佛世尊**，**及欲得知三世諸佛甚深行處**，**是人應當必定至心隨有是經流布之處**，**若城邑**、**村落**、**舍宅**、**空處**，**正念不亂**，**至心聽是微妙經典**。**」爾時**，**世尊欲重宣此義**，**而說偈言**：**

若欲供養**，**一切諸佛**，**欲知三世**，**

諸佛行處**，**應當往彼**，**城邑聚落**，**

有是經處**，**至心聽受**。**是妙經典**，**

不可思議**，**功德大海**，**無量無邊**，**

能令一切**，**眾生解脫**，**度無量苦**，**

諸有大海**。**是經甚深**，**初中後善**，**

不可得說**，**譬喻為比**。**假使恒沙**，**

大地微塵**，**大海諸水**，**一切諸山**，**

如是等物**，**不得為喻**。**若入是經**，**

即入法性**，**如深法性**，**安住其中**，**

即於是典**，**金光明中**，**而得見我**，**

釋迦牟尼**。**不可思議**，**阿僧祇劫**，**

生天人中**，**常受快樂**，**以能信解**，**

聽是經故**。**如是無量**，**不可思議**，**

功德福聚**，**悉已得之**，**隨所至處**，**

若百由旬**，**滿中盛火**，**應從中過**。**

若至聚落**，**阿蘭若處**，**到法會所**，**

至心聽受**。**聽是經故**，**惡夢蠱道**，**

五星諸宿**，**變異災禍**，**一切惡事**，**

消滅無餘**。**於說法處**，**蓮華座上**，**

說是經典**，**書寫讀誦**，**是說法者**，**

若下法座**，**爾時大眾**，**猶見坐處**。**

故有說者**，**或佛世尊**，**或見佛像**，**

菩薩色像**，**普賢菩薩**，**文殊師利**，**

彌勒大士**，**及諸形像**。**見如是等**，**

種種事已**，**尋復滅盡**，**如前無異**。**

成就如是**，**諸功德已**，**而為諸佛**，**

之所讚歎**，**威德相貌**，**無量無邊**；**

有大名稱**，**能卻怨家**；**他方盜賊**，**

能令退散**；**勇捍多力**，**能破強敵**；**

惡夢惱心**，**無量惡業**，**如是惡事**，**

皆悉寂滅**；**若入軍陣**，**常能勝他**；**

名聞流布**，**遍閻浮提**；**亦能摧伏**，**

一切怨敵**；**遠離諸惡**，**修習諸善**；**

入陣得勝**，**心常歡喜**；**大梵天王**，**

三十三天**，**護世四王**，**金剛密跡**，**

鬼神諸王**，**散脂大將**，**禪那英鬼**，**

及緊那羅**，**阿耨達龍**，**裟竭羅王**，**

阿修羅王**，**迦樓羅王**，**大辯天神**，**

及功德天**，**如是上首**，**諸天神等**，**

常當供養**。**是聽法者**，**生不思議**，**

法塔之想**，**眾生見者**，**恭敬歡喜**。**

諸天王等**，**亦各思惟**，**而相謂言**：**

令是眾生**，**無量威德**，**皆悉成就**。**

若能來至**，**是法會所**，**如是之人**，**

成上善根**。**若有聽是**，**甚深經典**，**

故嚴出往**，**法會之處**，**心生不可**，**

思議正信**，**供養恭敬**，**無上法塔**。**

如是大悲**，**利益眾生**，**即是無量**，**

深法寶器**，**能入甚深**，**無上法性**。**

由以淨心**，**聽是經典**，**如是之人**，**

悉已供養**，**過去無量**，**百千諸佛**。**

以是善根**，**無量因緣**，**應當聽受**，**

是金光明**。**如是眾生**，**常為無量**，**

諸天神王**，**之所愛護**；**大辯功德**，**

護世四王**，**無量鬼神**，**及諸力士**，**

晝夜精勤**，**擁護四方**，**令無災禍**，**

永離諸苦**；**釋提桓因**，**及日月天**，**

閻摩羅王**，**風水諸神**，**韋馱天神**，**

及毗紐天**，**大辯天神**，**及自在天**，**

火神等神**，**大力勇猛**，**常護世間**，**

晝夜不離**；**大力鬼王**，**那羅延等**，**

摩醯首羅**，**二十八部**，**諸鬼神等**，**

散脂為首**，**百千鬼神**，**神足大力**，**

擁護是等**，**令不怖畏**。**金剛密跡**，**

大鬼神王**，**及其眷屬**，**五百徒黨**，**

一切皆是**，**大菩薩等**，**亦悉擁護**，**

聽是經者**，**摩尼跋陀**，**大鬼神王**，**

富那跋陀**，**及金毗羅**，**阿羅婆帝**，**

賓頭盧伽**，**黃頭大神**，**一一諸神**，**

各有五百**，**眷屬鬼神**，**亦常擁護**，**

聽是經者**。**質多斯那**，**阿修羅王**，**

及乾闥婆**，**那羅羅闍**，**祁那娑婆**，**

摩尼乾陀**，**及尼楗陀**，**主雨大神**，**

大飲食神**，**摩訶伽吒**，**金色髮神**，**

半祁鬼神**，**及半支羅**，**車鉢羅婆**，**

有大威德**，**婆那利神**，**曇摩跋羅**，**

摩竭羅婆**，**針髮鬼神**，**繡利蜜多**，**

勒那翅奢**，**摩訶婆那**，**及軍陀遮**，**

劍摩舍帝**，**復有大神**，**奢羅密帝**，**

醯摩跋陀**，**薩多琦梨**，**多醯波醯**，**

阿伽跋羅**，**支羅摩伽**，**央掘摩羅**，**

如是等神**，**皆有無量**，**神足大力**，**

常勤擁護**，**聽受如是**，**微妙經者**。**

阿耨達龍**，**娑伽羅王**，**目真鄰王**，**

伊羅鉢王**，**難陀龍王**，**跋難陀王**，**

有如是等**，**百千龍王**，**以大神力**，**

常來擁護**，**聽是經者**，**晝夜不離**。**

波利羅睺**，**阿修羅王**，**毗摩質多**，**

及以茂脂**，**睒摩利子**，**波訶梨子**。**

佉羅騫馱**，**及以楗陀**，**是等皆是**，**

阿修羅王**，**有大神力**，**常來擁護**，**

聽是經者**，**晝夜不離**。**訶利帝南**，**

鬼子母等**，**及五百神**，**常來擁護**。**

聽是經者**，**若睡若寤**，**旃陀旃陀**，**

利大鬼神**，**女等鳩羅**，**鳩羅檀提**。**

噉人精氣**，**如是等神**，**皆有大力**，**

常勤擁護**。**十方世界**，**受持經者**，**

大辯天等**，**無量天女**，**功德天等**，**

各與眷屬**，**地神堅牢**，**種植園林**。**

果實大神**，**如是諸神**，**心生歡喜**，**

悉來擁護**，**愛樂親近**。**是經典者**，**

於諸眾生**，**增命色力**，**功德威貌**，**

莊嚴倍常**，**五星諸宿**，**變異災怪**，**

皆悉能滅**，**無有遺餘**，**夜臥惡夢**，**

寤則憂悴**，**如是惡事**，**皆悉滅盡**。**

地神大力**，**勢分甚深**，**是經力故**，**

能變其味**，**如是大地**，**至金剛際**，**

厚十六萬**，**八千由旬**，**其中氣味**，**

無不遍有**，**悉令涌出**，**潤益眾生**。**

是經力故**，**能令地味**，**悉出地上**，**

厚百由旬**。**亦令諸天**，**大得精氣**，**

充益身力**，**歡喜快樂**。**閻浮提內**，**

所有諸神**，**心生歡喜**，**受樂無量**。**

是經力故**，**諸天歡喜**，**百穀果實**，**

皆悉滋茂**，**園苑叢林**，**其華開敷**，**

香氣馝馚**，**充溢彌滿**，**百草樹木**，**

生長端直**，**其體柔軟**，**無有斜戾**。**

閻浮提內**，**所有龍女**，**其數無量**，**

不可思議**，**心生歡喜**，**踊躍無量**。**

在在處處**，**莊嚴華池**，**於其池中**，**

生種種華**，**優鉢羅華**，**波頭摩華**，**

拘物頭華**，**分陀利華**。**於自宮殿**，**

除諸雲霧**，**令虛空中**，**無有塵翳**，**

諸方清徹**，**淨潔明了**。**日王赫燄**，**

放千光明**，**歡喜踊躍**，**照諸闇蔽**，**

閻浮檀金**，**以為宮殿**，**止住其中**，**

威德無量**。**日之天子**，**及以月天**，**

聞是經故**，**精氣充實**。**是日天子**，**

出閻浮提**，**心生歡喜**，**放於無量**，**

光明明網**，**遍照諸方**，**即於出時**，**

放大光網**，**開敷種種**，**諸池蓮華**。**

閻浮提內**，**無量果實**，**隨時成熟**，**

飽諸眾生**。**是時日月**，**所照殊勝**，**

星宿正行**，**不失度數**，**風雨隨時**，**

豐實熾盛**，**多饒財寶**，**無所乏少**。**

是金光明**，**微妙經典**，**隨所流布**，**

講誦之處**，**其國土境**，**即得增益**，**

如上所說**，**無量功德**。**

## ****授記品第十四****

爾時**，**如來將欲為是信相菩薩及其二子銀相**、**銀光授阿耨多羅三藐三菩提記**。**是時**，**即有十千天子**，**威德熾王而為上首**，**俱從忉利來至佛所**，**頂禮佛足**，**卻坐一面**。**

爾時**，**佛告信相菩薩**：**「汝於來世過無量無邊百千萬億不可稱計那由他劫金照世界**，**當成阿耨多羅三藐三菩提**，**號金寶蓋山王如來**、**應供**、**正遍知**、**明行足**、**善逝**、**世間解**、**無上士**、**調御丈夫**、**天人師**、**佛**、**世尊**，**乃至是佛般涅槃後**，**正法**、**像法皆滅盡已**，**長子銀相當於是界次補佛處**，**世界爾時轉名淨幢**，**佛名閻浮檀金幢光照明如來**、**應供**、**正遍知**、**明行足**、**善逝**、**世間解**、**無上士**、**調御丈夫**、**天人師**、**佛**、**世尊**，**乃至是佛般涅槃後**，**正法**、**像法悉滅盡已**，**次子銀光復於是後次補佛處**，**世界名字如本不異**，**佛號曰金光照如來**、**應供**、**正遍知**、**明行足**、**善逝**、**世間解**、**無上士**、**調御丈夫**、**天人師**、**佛**、**世尊**，**是十千天子聞三大士得受記莂**，**復聞如是《金光明經》**，**聞已歡喜**，**生殷重心**，**心無垢累**，**如淨琉璃**，**清淨無礙**，**猶如虛空**。**」

爾時**，**如來知是十千天子善根成熟**，**即便與授菩提道記**：**「汝等天子於當來世**，**過阿僧祇百千萬億那由他劫**，**於是世界當成阿耨多羅三藐三菩提**，**同共一家一姓一名**，**號曰青目優鉢羅華香山如來應供**、**正遍知**、**明行足**、**善逝**、**世間解**、**無上士**、**調御丈夫**、**天人師**、**佛**、**世尊**，**如是次第出現於世**，**凡一萬佛**。**」

爾時**，**道場菩提樹神名等增益**，**白佛言**：**「世尊**！**是十千天子於忉利宮為聽法故**，**故來集此**，**云何如來便與授記**？**世尊**！**我未曾聞**，**是諸天子修行具足六波羅蜜**，**亦未曾聞捨於手足**、**頭目**、**髓腦**、**所愛妻子**、**財寶**、**穀帛**、**金銀**、**琉璃**、**硨磲**、**碼碯**、**真珠**、**珊瑚**、**珂貝**、**璧玉**、**甘饌飲食**、**衣服**、**臥具**、**病瘦醫藥**、**象馬車乘**、**殿堂**、**屋宅**、**園林**、**泉池**、**奴婢**、**僕使**，**如餘無量百千菩薩以種種資生供養之具**，**恭敬供養過去無量百千萬億那由他等諸佛世尊**。**如是菩薩於未來世**，**亦捨無量所重之物**：**頭目**、**髓腦**、**所愛妻子**、**財寶**、**穀帛乃至僕使**，**次第修行**，**成就具足六波羅蜜**，**成就是已**，**備修苦行**，**動經無量無邊劫數**，**然後方得授菩提記**。**世尊**！**是天子等何因何緣**，**修行何等勝妙善根**，**從彼天來暫得聞法**，**便得受記**？**惟願世尊為我解說**，**斷我疑網**！**」

爾時**，**佛告樹神善女天**：**「皆有因緣**，**有妙善根**，**以隨相修**。**何以故**？**以是天子於所住處捨五欲樂**，**故來聽是《金光明經》**；**既聞法已**，**於是經中淨心殷重**，**如說修行**，**復得聞此三大菩薩受於記莂**，**亦以過去本昔發心誓願因緣**，**是故我今皆與授記**，**於未來世當成阿耨多羅三藐三菩提**。**」

## ****除病品第十五****

佛告道場菩提樹神善女天**：**「諦聽諦聽**！**善持憶念**！**我當為汝演說往昔誓願因緣**。**過去無量不可思議阿僧祇劫**，**爾時有佛出現於世**，**名曰寶勝如來**、**應供**、**正遍知**、**明行足**、**善逝**、**世間解**、**無上士**、**調御丈夫**、**天人師**、**佛**、**世尊**。**

「善女天**！**爾時**，**是佛般涅槃後**，**正法滅已**，**於像法中有王名曰天自在光**，**修行正法**，**如法治世**，**人民和順**，**孝養父母**。**是王國中有一長者名曰持水**，**善知醫方**，**救諸病苦**，**方便巧知四大增損**。**

「善女天**！**爾時**，**持水長者家中後生一子**，**名曰流水**，**體貌殊勝**，**端正第一**，**形色微妙**，**威德具足**，**受性聰敏**，**善解諸論**，**種種技藝**、**書疏**、**算計無不通達**。**是時**，**國內天降疫病**，**有無量百千諸眾生等皆無免者**，**為諸苦惱之所逼切**。**

「善女天**！**爾時**，**流水長者子見是無量百千眾生受諸苦惱故**，**為是眾生生大悲心**，**作是思惟**：**如是無量百千眾生受諸苦惱**，**我父長者雖善醫方**，**能救諸苦**，**方便巧知四大增損**，**年已衰邁**，**老耄枯悴**，**皮緩面皺**，**羸瘦顫掉**，**行來往反要因几杖**，**困頓疲乏不能至彼城邑聚落**，**而是無量百千眾生復遇重病**，**無能救者**。**我今當至大醫父所**，**諮問治病醫方祕法**；**諮稟知已**，**當至城邑**、**聚落**、**村舍治諸眾生種種重病**，**悉令得脫無量諸苦**。**

「時長者子思惟是已**，**即至父所**，**頭面著地**，**為父作禮**，**叉手卻住**，**以四大增損而問於父**，**即說偈言**：**

『云何當知**，**四大諸根**，**衰損代謝**，**

而得諸病**？**云何當知**，**飲食時節**？**

若食食已**，**身火不滅**，**云何當知**，**

治風及熱**，**水過肺病**，**及以等分**？**

何時動風**，**何時動熱**，**何時動水**，**

以害眾生**？**時父長者**，**即以偈頌**，**

解說醫方**，**而答其子**：**三月是夏**，**

三月是秋**，**三月是冬**，**三月是春**。**

是十二月**，**三三而說**，**從如是數**，**

一歲四時**，**若二二說**，**足滿六時**。**

三三本攝**，**二二現時**，**隨是時節**，**

消息飲食**，**是能益身**。**醫方所說**，**

隨時歲中**，**諸根四大**，**代謝增損**，**

令身得病**。**有善醫師**，**隨順四時**，**

三月將養**，**調和六大**，**隨病飲食**，**

及以湯藥**。**多風病者**，**夏則發動**；**

其熱病者**，**秋則發動**；**等分病者**，**

冬則發動**；**其肺病者**，**春則增劇**。**

有風病者**，**夏則應服**，**肥膩鹹酢**，**

及以熱食**；**有熱病者**，**秋服冷甜**；**

等分冬服**，**甜酢肥膩**；**肺病春服**，**

肥膩辛熱**。**飽食然後**，**則發肺病**；**

於食消時**，**則發熱病**；**食消已後**，**

則發風病**。**如是四大**，**隨三時發**。**

風病羸損**，**補以酥膩**；**熱病下藥**，**

服訶梨勒**；**等病應服**，**三種妙藥**。**

所謂甜辛**，**及以酥膩**，**肺病應服**，**

隨能吐藥**。**若風熱病**，**肺病等分**，**

違時而發**，**應當任師**，**籌量隨病**，**

飲食湯藥**。**』

「善女天**！**爾時**，**流水長者子問其父醫四大增損**，**因是得了一切醫方**。**時長者子知醫方已**，**遍至國內城邑聚落**，**在在處處**，**隨有眾生病苦者所**，**軟言慰喻**，**作如是言**：**『我是醫師**，**我是醫師**，**善知方藥**，**今當為汝療治救濟**，**悉令除愈**。**』善女天**！**爾時**，**眾生聞長者子軟言慰喻**，**許為治病**，**心生歡喜**，**踊躍無量**。**時有百千無量眾生**，**遇極重病**，**直聞是言**，**心歡喜故**，**種種所患即得除差**，**平復如本**，**氣力充實**。**善女天**！**復有無量百千眾生病苦深重**，**難除差者**，**即共來至長者子所**。**時長者子即以妙藥授之令服**，**服已除差**，**亦得平復**。**善女天**！**是長者子於是國內治諸眾生所有病苦**，**悉得除差**。**」

# 金光明經卷第四

## ****流水長者子品第十六****

佛告樹神**：**「爾時**，**流水長者子於天自在光王國內**，**治一切眾生無量苦患已**，**令其身體平復如本**，**受諸快樂**。**以病除故**，**多設福業**，**修行布施**，**尊重恭敬是長者子**，**作如是言**：**『善哉長者**！**能大增長福德之事**，**能益眾生無量壽命**。**汝今真是大醫之王**，**善治眾生無量重病**，**必是菩薩善解方藥**。**』

「善女天**！**時長者子有妻名曰水空龍藏**，**而生二子**：**一名水空**，**二名水藏**。**時長者子將是二子次第遊行城邑聚落**，**最後到一大空澤中**，**見諸虎狼**、**狐犬**、**鳥獸多食肉血**，**悉皆一向馳奔而去**。**時長者子作是念言**：**『是諸禽獸何因緣故一向馳走**？**我當隨後逐而觀之**。**』時長者子遂便隨逐**，**見有一池**，**其水枯涸**，**於其池中多有諸魚**。**時長者子見是魚已**，**生大悲心**。**

「時有樹神示現半身**，**作如是言**：**『善哉**！**善哉**！**大善男子**！**此魚可愍**，**汝可與水**，**是故號汝名為流水**。**復有二緣**，**名為流水**：**一能流水**，**二能與水**。**汝今應當隨名定實**。**』時長者子問樹神言**：**『此魚頭數為有幾所**？**』樹神答言**：**『其數具足足滿十千**。**』善女天**！**爾時**，**流水聞是數已**，**倍復增益生大悲心**。**

「善女天**！**時此空池為日所曝**，**唯少水在**。**是十千魚將入死門**，**四向宛轉**，**見是長者**，**心生恃賴**，**隨是長者所至方面**，**隨逐瞻視**，**目未曾捨**。**是時**，**長者馳趣四方**，**推求索水**，**了不能得**，**便四顧望**，**見有大樹**，**尋取枝葉**，**還到池上**，**與作陰涼**；**作陰涼已**，**復更推求是池中水本從何來**。**即出四向周遍求覓**，**莫知水處**，**復更疾走**，**遠至餘處**，**見一大河**，**名曰水生**。**

「爾時**，**復有諸餘惡人為捕此魚故**，**於上流懸險之處決棄其水**，**不令下過**，**然其決處懸險難補**，**計當修治**，**經九十日**，**百千人功猶不能成**，**況我一身**。**時長者子速疾還反至大王所**，**頭面禮拜**，**卻住一面**，**合掌向王說其因緣**，**作如是言**：**『我為大王國土人民治種種病**，**漸漸遊行至彼空澤**，**見有一池**，**其水枯涸**，**有十千魚為日所曝**，**今日困厄**，**將死不久**。**惟願大王借二十大象**，**令得負水濟彼魚命**，**如我與諸病人壽命**。**』

「爾時**，**大王即敕大臣**，**速疾供給**。**爾時**，**大臣奉王告敕**，**語是長者**：**『善哉大士**！**汝今自可至象廄中隨意選取**，**利益眾生**，**令得快樂**。**』是時**，**流水及其二子將二十大象**，**從治城人借索皮囊**，**疾至彼河上流決處**，**盛水象負**，**馳疾奔還至空澤池**，**從象背上下其囊水**，**瀉置池中**，**水遂彌滿**，**還復如本**。**

「時長者子於池四邊彷徉而行**，**是魚爾時亦復隨逐巡岸而行**。**時長者子復作是念**：**『是魚何緣隨我而行**？**是魚必為飢火所惱**，**復欲從我求索飲食**，**我今當與**。**』

「善女天**！**爾時**，**流水長者子告其子言**：**『汝取一象最大力者**，**速至家中**，**啟父長者**，**家中所有可食之物**，**乃至父母飲噉之分**，**及以妻子奴婢之分**，**一切聚集**，**悉載象上**，**急速來還**。**』爾時**，**二子如父教敕**，**乘最大象往至家中**，**白其祖父**，**說如上事**。**

「爾時**，**二子收取家中可食之物**，**載象背上**，**疾還父所**，**至空澤池**。**時長者子見其子還**，**心生歡喜**，**踊躍無量**，**從子邊取飲食之物散著池中**，**與魚食已**，**即自思惟**：**『我今已能與此魚食**，**令其飽滿**，**未來之世當施法食**。**』復更思惟**：**『曾聞過去空閑之處有一比丘**，**讀誦大乘方等經典**，**其經中說**：**若有眾生臨命終時**，**得聞寶勝如來名號**，**即生天上**。**我今當為是十千魚解說甚深十二因緣**，**亦當稱說寶勝佛名**。**』

「時閻浮提中有二種人**：**一者**、**深信大乘方等**；**二者**、**毀呰不生信樂**。**時長者子作是思惟**：**『我今當入池水之中**，**為是諸魚說深妙法**。**』思惟是已**，**即便入水作如是言**：**『南無過去寶勝如來**、**應供**、**正遍知**、**明行足**、**善逝**、**世間解**、**無上士**、**調御丈夫**、**天人師**、**佛**、**世尊**，**寶勝如來本往昔時**，**行菩薩道**，**作是誓願**：**若有眾生於十方界**，**臨命終時**，**聞我名者**，**當令是輩即命終已**，**尋得上生三十三天**。**』

「爾時**，**流水復為是魚解說如是甚深妙法**，**所謂無明緣行**，**行緣識**，**識緣名色**，**名色緣六入**，**六入緣觸**，**觸緣受**，**受緣愛**，**愛緣取**，**取緣有**，**有緣生**，**生緣老死憂悲苦惱**。**

「善女天**！**爾時**，**流水長者子及其二子說是法已**，**即共還家**。**是長者子復於後時賓客聚會**，**醉酒而臥**。**爾時**，**其地卒大震動**，**時十千魚同日命終**；**既命終已**，**生忉利天**；**既生天已**，**作是思惟**：**『我等以何善業因緣**，**得生於此忉利天中**？**』復相謂言**：**『我等先於閻浮提內**，**墮畜生中**，**受於魚身**。**流水長者子與我等水及以飲食**，**復為我等解說甚深十二因緣**，**并稱寶勝如來名號**，**以是因緣**，**令我等輩得生此天**，**是故我等今當往至長者子所報恩供養**。**』

「爾時**，**十千天子從忉利天下閻浮提**，**至流水長者子大醫王家**。**時長者子在樓屋上露臥眠睡**，**是十千天子以十千真珠**、**天妙瓔珞置其頭邊**，**復以十千置其足邊**，**復以十千置右脅邊**，**復以十千置左脅邊**，**雨曼陀羅華**、**摩訶曼陀羅華**，**積至于膝**，**作種種天樂**，**出妙音聲**。**閻浮提中有睡眠者**，**皆悉覺寤**，**流水長者子亦從睡寤**，**是十千天子於上空中飛騰遊行**，**於天自在光王國內處處皆雨天妙蓮華**，**是諸天子復至本處空澤池所**，**復雨天華**，**便從此沒**，**還忉利宮**，**隨意自在**，**受天五欲**。**

「時閻浮提過是夜已**，**天自在光王問諸大臣**：**『昨夜何緣示現如是淨妙瑞相**，**有大光明**？**』大臣答言**：**『大王當知**！**忉利諸天於流水長者子家雨四十千真珠**、**瓔珞及不可計曼陀羅華**。**』王即告臣**：**『卿可往至彼長者家**，**善言誘喻**，**喚令使來**。**』

「大臣受敕**，**即至其家**，**宣王教令**，**喚是長者**。**是時**，**長者尋至王所**。**王問長者**：**『何緣示現如是瑞相**？**』長者子言**：**『我必定知是十千魚其命已終**。**』時大王言**：**『今可遣人審實是事**。**』爾時**，**流水尋遣其子至彼池所**，**看是諸魚死活定實**。**爾時**，**其子聞是語已**，**向於彼池**；**既至池已**，**見其池中多有摩訶曼陀羅華積聚成𧂐**，**其中諸魚悉皆命終**。**見已**，**即還白其父言**：**『彼諸魚等悉已命終**。**』爾時**，**流水知是事已**，**復至王所**，**作如是言**：**『是十千魚悉皆命終**。**』王聞是已**，**心生歡喜**。**」

爾時**，**世尊告道場菩提樹神**：**「善女天**！**欲知爾時流水長者子**，**今我身是**；**長子水空**，**今羅睺羅是**；**次子水藏**，**今阿難是**；**時十千魚者**，**今十千天子是**，**是故我今為其授阿耨多羅三藐三菩提記**；**爾時樹神現半身者**，**今汝身是**。**」

## ****捨身品第十七****

爾時**，**道場菩提樹神復白佛言**：**「世尊**！**我聞世尊過去修行菩薩道時**，**具受無量百千苦行**，**捐捨身命肉血骨髓**。**惟願世尊少說往昔苦行因緣**，**為利眾生**，**受諸快樂**。**」

爾時**，**世尊即現神足**，**神足力故**，**令此大地六種震動**，**於大講堂眾會之中**，**有七寶塔從地涌出**，**眾寶羅網彌覆其上**。**爾時**，**大眾見是事已**，**生希有心**。**爾時**，**世尊即從座起**，**禮拜是塔**，**恭敬圍繞**，**還就本座**。**

爾時**，**道場菩提樹神白佛言**：**「世尊**！**如來世雄出現於世**，**常為一切之所恭敬**，**於諸眾生最勝最尊**，**何因緣故**，**禮拜是塔**？**」

佛言**：**「善女天**！**我本修行菩薩道時**，**我身舍利安止是塔**，**因由是身**，**令我早成阿耨多羅三藐三菩提**。**」

爾時**，**佛告尊者阿難**：**「汝可開塔**，**取中舍利示此大眾**。**是舍利者**，**乃是無量六波羅蜜功德所熏**。**」

爾時**，**阿難聞佛教敕**，**即往塔所**，**禮拜供養**，**開其塔戶**，**見其塔中有七寶函**，**以手開函**，**見其舍利色妙紅白**，**而白佛言**：**「世尊**！**是中舍利其色紅白**。**」

佛告阿難**：**「汝可持來**。**此是大士真身舍利**。**」

爾時**，**阿難即舉寶函**，**還至佛所**，**持以上佛**。**爾時**，**佛告一切大眾**：**「汝等今可禮是舍利**。**此舍利者**，**是戒定慧之所熏修**，**甚難可得**，**最上福田**。**」爾時**，**大眾聞是語已**，**心懷歡喜**，**即從座起**，**合掌敬禮大士舍利**。**

爾時**，**世尊欲為大眾斷疑網故**，**說是舍利往昔因緣**：**

阿難**！**過去之世**，**有王名曰摩訶羅陀**，**修行善法**，**善治國土**，**無有怨敵**。**時有三子**，**端正微妙**，**形色殊特**，**威德第一**。**第一太子名曰摩訶波那羅**，**次子名曰摩訶提婆**，**小子名曰摩訶薩埵**。**是三王子於諸園林遊戲觀看**，**次第漸到一大竹林憩駕止息**。**

第一王子作如是言**：**「我於今日心甚怖懅**，**於是林中將無衰損**？**」

第二王子復作是言**：**「我於今日不自惜身**，**但離所愛**，**心憂愁耳**。**」

第三王子復作是言**：**「我於今日獨無怖懅**，**亦無愁惱**，**山中空寂**，**神仙所讚**，**是處閑靜**，**能令行人安隱受樂**。**」

時諸王子說是語已**，**轉復前行**，**見有一虎**，**適產七日**，**而有七子圍繞周匝**，**飢餓窮悴**，**身體羸瘦**，**命將欲絕**。**

第一王子見是虎已**，**作如是言**：**「怪哉**！**此虎產來七日**，**七子圍繞不得求食**，**若為飢逼**，**必還噉子**。**」

第三王子言**：**「此虎經常所食何物**？**」

第一王子言**：**「此虎唯食新熱肉血**。**」

第三王子言**：**「君等誰能與此虎食**？**」

第二王子言**：**「此虎飢餓**，**身體羸瘦**，**窮困頓乏**，**餘命無幾**，**不容餘處為其求食**；**設餘求者**，**命必不濟**。**誰能為此不惜身命**？**」

第一王子言**：**「一切難捨不過己身**。**」

第二王子言**：**「我等今者以貪惜故**，**於此身命不能放捨**，**智慧薄少故**，**於是事而生驚怖**，**若諸大士欲利益他**，**生大悲心為眾生者**，**捨此身命不足為難**。**」

時諸王子心大愁憂**，**久住視之**，**目未曾捨**，**作是觀已**，**尋便離去**。**爾時**，**第三王子作是念言**：**「我今捨身**，**時已到矣**！**何以故**？**我從昔來多棄是身**，**都無所為**，**亦常愛護處之屋宅**，**又復供給衣服**、**飲食**、**臥具**、**醫藥**、**象馬車乘**，**隨時將養**，**令無所乏**，**而不知恩**，**反生怨害**，**然復不免無常敗壞**。**復次**，**是身不堅**，**無所利益**，**可惡如賊**，**猶若行廁**。**我於今日當使此身作無上業**，**於生死海中作大橋梁**。**復次**，**若捨此身**，**即捨無量癰疽瘭疾百千怖畏**。**是身唯有大小便利**，**是身不堅**，**如水上沫**，**是身不淨**，**多諸蟲戶**，**是身可惡**，**筋纏血塗**，**皮骨髓腦共相連持**。**如是觀察**，**甚可患厭**，**是故我今應當捨離**，**以求寂滅無上涅槃**，**永離憂患**，**無常變異生死休息**，**無諸塵累**，**無量禪定智慧功德具足**，**成就微妙法身**，**百福莊嚴**，**諸佛所讚**，**證成如是無上法身**，**與諸眾生無量法樂**。**」

是時**，**王子勇猛堪任**，**作是大願**，**以上大悲熏修其心**，**慮其二兄心懷怖懅**，**或恐固遮為作留難**，**即便語言**：**「兄等今者可與眷屬還其所止**。**」

爾時**，**王子摩訶薩埵還至虎所**，**脫身衣裳置竹枝上**，**作是誓言**：**「我今為利諸眾生故**，**證於最勝無上道故**，**大悲不動捨難捨故**，**為求菩提智所讚故**，**欲度三有諸眾生故**，**滅生死怖眾惱熱故**。**」是時**，**王子作是誓已**，**即自放身臥餓虎前**。**是時**，**王子以大悲力故**，**虎無能為**。**王子復作如是念言**：**「虎今羸瘦**，**身無勢力**，**不能得我身血肉食**。**」即起求刀**，**周遍求之**，**了不能得**，**即以乾竹刺頸出血**，**於高山上投身虎前**。**是時**，**大地六種震動**，**日無精光**，**如羅睺羅阿修羅王捉持障蔽**，**又雨雜華種種妙香**。**

時虛空中有諸餘天見是事已**，**心生歡喜**，**歎未曾有**，**讚言**：**「善哉**！**善哉**！**大士**！**汝今真是行大悲者**，**為眾生故**，**能捨難捨**，**於諸學人第一勇健**。**汝已為得諸佛所讚**，**常樂住處**，**不久當證無惱無熱清涼涅槃**。**」是虎爾時見血流出汙王子身**，**即便舐血噉食其肉**，**唯留餘骨**。**

爾時**，**第一王子見地大動**，**為第二王子而說偈言**：**

震動大地**，**及以大海**，**日無精光**，**

如有覆蔽**。**於上虛空**，**雨諸華香**，**

必是我弟**，**捨所愛身**。**

第二王子復說偈言**：**

彼虎產來**，**已經七日**，**七子圍繞**，**

窮無飲食**，**氣力羸損**，**命不云遠**。**

小弟大悲**，**知其窮悴**，**懼不堪忍**，**

還食其子**，**恐定捨身**，**以救彼命**。**

時二王子心大愁怖**，**涕泣悲歎**，**容貌憔悴**，**復共相將還至虎所**，**見弟所著被服衣裳皆悉在一竹枝之上**，**骸骨髮爪布散狼藉**，**流血處處**，**遍汙其地**；**見已悶絕**，**不自勝持**，**投身骨上**。**良久乃穌**。**即起舉首號天而哭**：**「我弟幼稚**，**才能過人**，**特為父母之所愛念**，**奄忽捨身以飼餓虎**。**我今還宮**，**父母設問**，**當云何答**？**我寧在此併命一處**，**不忍見是骸骨髮爪**。**何心捨離**，**還見父母**、**妻子**、**眷屬**、**朋友**、**知識**？**」

時二王子悲號懊惱**，**漸捨而去**。**時小王子所將侍從各散諸方**，**互相謂言**：**「今者我天為何所在**？**」

爾時**，**王妃於睡眠中夢乳被割**，**牙齒墮落**，**得三鴿雛**，**一為鷹食**。**爾時**，**王妃大地動時即便驚寤**，**心大愁怖**，**而說偈言**：**

今日何故**，**大地大水**，**一切皆動**，**

物不安所**，**日無精光**，**如有覆蔽**？**

我心憂苦**，**目睫瞤動**，**如我今者**，**

所見瑞相**，**必有災異**，**不祥苦惱**。**

於是王妃說是偈已**，**時有青衣在外**，**已聞王子消息**，**心驚惶怖**，**尋即入內啟白王妃**，**作如是言**：**「向者在外**，**聞諸侍從推覓王子**，**不知所在**。**」

王妃聞已**，**生大憂惱**，**涕泣滿目**，**至大王所**：**「我於向者傳聞外人**，**失我最小所愛之子**。**」

大王聞已**，**而復悶絕**，**悲哽苦惱**，**抆淚而言**：**「如何**？**今日失我心中所愛重者**。**」

爾時**，**世尊欲重宣此義**，**而說偈言**：**

我於往昔**，**無量劫中**，**捨所重身**，**

以求菩提**。**若為國王**，**及作王子**，**

常捨難捨**，**以求菩提**。**我念宿命**，**

有大國王**，**其王名曰**，**摩訶羅陀**。**

是王有子**，**能大布施**，**其子名曰**，**

摩訶薩埵**。**復有二兄**，**長者名曰**，**

大波那羅**，**次名大天**。**三人同遊**，**

至一空山**，**見新產虎**，**飢窮無食**。**

時勝大士**，**生大悲心**：**我今當捨**，**

所重之身**，**此虎或為**，**飢餓所逼**，**

儻能還食**，**自所生子**。**即上高山**，**

自投虎前**，**為令虎子**，**得全性命**。**

是時大地**，**及諸大山**，**皆悉震動**，**

驚諸蟲獸**，**虎狼師子**，**四散馳走**。**

世間皆闇**，**無有光明**。**是時二兄**，**

故在竹林**，**心懷憂惱**，**愁苦涕泣**。**

漸漸推求**，**遂至虎所**，**見虎虎子**，**

血汙其口**，**又見骸骨**，**髮毛爪齒**，**

處處迸血**，**狼藉在地**。**時二王子**，**

見是事已**，**心更悶絕**，**自躄於地**，**

以灰塵土**，**自塗坌身**，**忘失正念**，**

生狂癡心**。**所將侍從**，**睹見是事**，**

亦生悲慟**，**失聲號哭**，**互以冷水**，**

共相噴灑**，**然後酥息**，**而復得起**。**

是時王子**，**當捨身時**，**正值後宮**，**

妃后婇女**，**眷屬五百**，**共相娛樂**。**

王妃是時**，**兩乳汁出**，**一切胑節**，**

痛如針刺**，**心生愁惱**，**似喪愛子**。**

於是王妃**，**疾至王所**，**其聲微細**，**

悲泣而言**：**大王今當**，**諦聽諦聽**！**

憂愁盛火**，**今來燒我**。**我今二乳**，**

俱時汁出**，**身體苦切**，**如被針刺**。**

我見如是**，**不祥瑞相**，**恐更不復**，**

見所愛子**。**今以身命**，**奉上大王**，**

願速遣人**，**求覓我子**。**夢三鴿雛**，**

在我懷抱**，**其最小者**，**可適我心**。**

有鷹飛來**，**奪我而去**。**夢是事已**，**

即生憂惱**。**我今愁怖**，**恐命不濟**，**

願速遣人**，**推求我子**。**是時王妃**，**

說是語已**，**即時悶絕**，**而復躄地**。**

王聞是語**，**復生憂惱**，**以不得見**，**

所愛子故**。**其王大臣**，**及諸眷屬**，**

悉皆聚集**，**在王左右**，**哀哭悲號**，**

聲動天地**。**爾時城內**，**所有人民**，**

聞是聲已**，**驚愕而出**，**各相謂言**：**

今是王子**，**為活來耶**？**為已死亡**？**

如是大士**，**常出軟語**，**為眾所愛**，**

今難可見**。**已有諸人**，**入林推求**，**

不久自當**，**得定消息**。**諸人爾時**，**

慞惶如是**，**而復悲號**，**哀動神祇**。**

爾時大王**，**即從座起**，**以水灑妃**。**

良久乃酥**，**還得正念**，**微聲問王**：**

我子今者**，**為死活耶**？**爾時王妃**，**

念其子故**，**倍復懊惱**，**心無暫捨**。**

可惜我子**，**形色端正**，**如何一旦**，**

捨我終亡**？**云何我身**，**不先薨沒**？**

而見如是**，**諸苦惱事**？**善子妙色**，**

猶淨蓮華**，**誰壞汝身**，**使令分離**？**

將非是我**，**昔日怨讎**，**挾本業緣**，**

而殺汝耶**？**我子面目**，**淨如滿月**，**

不圖一旦**，**遇斯禍對**。**寧使我身**，**

破碎如塵**，**不令我子**，**喪失身命**。**

我所見夢**，**已為得報**，**直我無情**，**

能堪是苦**。**如我所夢**，**牙齒墮落**，**

二乳一時**，**汁自流出**，**必定是我**，**

失所愛子**。**夢三鴿雛**，**鷹奪一去**，**

三子之中**，**必定失一**。**爾時大王**，**

即告其妃**：**我今當遣**，**大臣使者**，**

周遍東西**，**推求覓子**。**汝今且可**，**

莫大憂愁**。**大王如是**，**慰喻妃已**，**

即便嚴駕**，**出其宮殿**，**心生愁惱**，**

憂苦所切**，**雖在大眾**，**顏貌憔悴**。**

即出其城**，**覓所愛子**。**爾時亦有**，**

無量諸人**，**哀號動地**，**尋從王後**。**

是時大王**，**既出城已**，**四向顧望**，**

求覓其子**，**煩惋心亂**，**靡知所在**。**

最後遙見**，**有一信來**，**頭蒙塵土**，**

血汙其衣**，**灰糞塗身**，**悲號而至**。**

爾時大王**，**摩訶羅陀**，**見是使已**，**

倍生懊惱**，**舉首號叫**，**仰天而哭**。**

先所遣臣**，**尋復來至**，**既至王所**，**

作如是言**：**願王莫愁**，**諸子猶在**，**

不久當至**，**今王得見**，**須臾之頃**，**

復有臣來**，**見王愁苦**，**顏貌憔悴**，**

身所著衣**，**垢膩塵汙**，**大王當知**！**

一子已終**，**二子雖存**，**哀悴無賴**。**

第三王子**，**見虎新產**，**飢窮七日**，**

恐還食子**。**見是虎已**，**生大悲心**，**

發大誓願**：**當度眾生**，**於未來世**，**

證成菩提**。**即上高處**，**投身虎前**。**

虎飢所逼**，**便起噉食**，**一切血肉**，**

已為都盡**，**唯有骸骨**，**狼藉在地**。**

是時大王**，**聞臣語已**，**轉復悶絕**，**

失念躄地**，**憂愁盛火**，**熾然其身**。**

諸臣眷屬**，**亦復如是**，**以水灑王**。**

良久乃酥**，**復起舉首**，**號天而哭**。**

復有臣來**，**而白王言**：**向於林中**，**

見二王子**，**愁憂苦毒**，**悲號涕泣**，**

迷悶失志**，**自投於地**。**臣即求水**，**

灑其身上**，**良久之頃**，**乃還酥息**。**

望見四方**，**大火熾然**，**扶持暫起**，**

尋復躄地**，**舉首悲哀**，**號天而哭**，**

乍復讚歎**，**其弟功德**。**是時大王**，**

以離愛子**，**其心迷悶**，**氣力惙然**，**

憂惱涕泣**，**並復思惟**：**是最小子**，**

我所愛重**，**無常大鬼**，**奄便吞食**。**

其餘二子**，**今雖存在**，**而為憂火**，**

之所焚燒**，**或能為是**，**喪失命根**。**

我宜速往**，**至彼林中**，**迎載諸子**，**

急還宮殿**。**其母在後**，**憂苦逼切**，**

心肝分裂**，**或能失命**。**若見二子**，**

慰喻其心**，**可使終保**，**餘年壽命**。**

爾時大王**，**駕乘名象**，**與諸侍從**，**

欲至彼林**，**即於中路**，**見其二子**，**

號天扣地**，**稱弟名字**。**時王即前**，**

抱持二子**，**悲號涕泣**，**隨路還宮**，**

速令二子**，**覲見其母**。**佛告樹神**：**

汝今當知**，**爾時王子**，**摩訶薩埵**，**

捨身飼虎**，**今我身是**；**爾時大王**，**

摩訶羅陀**，**於今父王**，**輸頭檀是**；**

爾時王妃**，**今摩耶是**；**第一王子**，**

今彌勒是**；**第二王子**，**今調達是**；**

爾時虎者**，**今瞿夷是**；**時虎七子**，**

今五比丘**，**及舍利弗**，**目犍連是**。**

爾時**，**大王摩訶羅陀及其妃后**，**悲號涕泣**，**悉皆脫身御服瓔珞**，**與諸大眾往竹林中**，**收其舍利**，**即於此處起七寶塔**。**是時**，**王子摩訶薩埵臨捨命時**，**作是誓願**：**「願我舍利於未來世過算數劫**，**常為眾生而作佛事**。**」

說是經時**，**無量阿僧祇諸天及人發阿耨多羅三藐三菩提心**。**

「樹神**！**是名禮塔往昔因緣**。**」爾時**，**佛神力故**，**是七寶塔即沒不現**。**

## ****讚佛品第十八****

爾時**，**無量百千萬億諸菩薩眾從此世界至金寶蓋山王如來國土**，**到彼土已**，**五體投地**，**為佛作禮**，**卻住一面**，**合掌向佛**，**異口同音而讚歎曰**：**

如來之身**，**金色微妙**，**其明照耀**，**

如金山王**，**身淨柔軟**，**如金蓮華**。**

無量妙相**，**以自莊嚴**，**隨形之好**，**

光飾其體**，**淨潔無比**，**如紫金山**；**

圓足無垢**，**如淨滿月**。**其音清徹**，**

妙如梵聲**，**師子吼聲**，**大雷震聲**。**

六種清淨**，**微妙音聲**，**迦陵頻伽**，**

孔雀之聲**，**清淨無垢**，**威德具足**。**

百福相好**，**莊嚴其身**，**光明遠照**，**

無有齊限**，**智慧寂滅**，**無諸愛習**。**

世尊成就**，**無量功德**，**譬如大海**，**

須彌寶山**，**為諸眾生**，**生憐愍心**，**

於未來世**，**能與快樂**。**如來所說**，**

第一深義**，**能令眾生**，**寂滅安隱**；**

能與眾生**，**無量快樂**；**能演無上**，**

甘露妙法**；**能開無上**，**甘露法門**；**

能入一切**，**無患窟宅**；**能令眾生**，**

悉得解脫**，**度於三有**，**無量苦海**，**

安住正道**，**無諸憂苦**。**如來世尊**，**

功德智慧**，**大慈悲力**，**精進方便**，**

如是無量**，**不可稱計**。**我等今者**，**

不能說喻**；**諸天世人**，**於無量劫**，**

盡思度量**，**不能得知**，**如來所有**，**

功德智慧**，**無量大海**，**一滴少分**。**

我今略讚**，**如來功德**，**百千億分**，**

不能宣一**。**若我功德**，**得聚集者**，**

迴與眾生**，**證無上道**。**

爾時**，**信相菩薩即於此會從座而起**，**偏袒右肩**，**右膝著地**，**合掌向佛而說讚言**：**

世尊百福**，**相好微妙**，**功德千數**，**

莊嚴其身**，**色淨遠照**，**視之無厭**。**

如日千光**，**彌滿虛空**，**光明熾盛**，**

無量無邊**，**猶如無數**，**珍寶大聚**。**

其明五色**，**青紅赤白**，**琉璃玻瓈**，**

如融真金**，**光明赫奕**，**通徹諸山**。**

悉能遠照**，**無量佛土**，**能滅眾生**，**

無量苦惱**。**又與眾生**，**上妙快樂**，**

諸根清淨**，**微妙第一**。**眾生見者**，**

無有厭足**，**髮紺柔軟**，**猶孔雀項**。**

如諸蜂王**，**集在蓮華**。**清淨大悲**，**

功德莊嚴**，**無量三昧**，**及以大慈**，**

如是功德**，**悉以聚集**。**相好妙色**，**

嚴飾其身**，**種種功德**，**助成菩提**。**

如來悉能**，**調伏眾生**，**令心柔軟**，**

受諸快樂**。**種種深妙**，**功德莊嚴**，**

亦為十方**，**諸佛所讚**。**其光遠照**，**

遍於諸方**，**猶如日月**，**充滿虛空**。**

功德成就**，**如須彌山**，**在在示現**，**

於諸世界**。**齒白齊密**，**猶如珂雪**。**

其德如日**，**處空明顯**。**眉間毫相**，**

右旋宛轉**，**光明流出**，**如琉璃珠**。**

其色微妙**，**如日處空**。**

爾時**，**道場菩提樹神復說讚曰**：**

南無清淨**，**無上正覺**，**甚深妙法**，**

隨順覺了**，**遠離一切**，**非法非道**。**

獨拔而出**，**成佛正覺**，**知有非有**，**

本性清淨**，**希有希有**！**如來功德**，**

希有希有**！**如來大海**，**希有希有**！**

如須彌山**，**希有希有**！**佛無邊行**，**

希有希有**！**佛出於世**，**如優曇華**，**

時一現耳**。**希有如來**，**無量大悲**。**

釋迦牟尼**，**為人中日**，**為欲利益**，**

諸眾生故**，**宣說如是**，**妙寶經典**。**

善哉如來**！**諸根寂滅**，**而復遊入**，**

善寂大城**，**無垢清淨**，**甚深三昧**。**

入於諸佛**，**所行之處**，**一切聲聞**，**

身皆空寂**，**兩足世尊**，**行處亦空**。**

如是一切**，**無量諸法**，**推本性相**，**

亦皆空寂**，**一切眾生**，**性相亦空**。**

狂愚心故**，**不能覺知**。**我常念佛**，**

樂見世尊**，**常作誓願**，**不離佛日**。**

我常於地**，**長跪合掌**，**其心戀慕**，**

欲見於佛**。**我常修行**，**最上大悲**，**

哀泣雨淚**，**欲見於佛**。**我常渴仰**，**

欲見於佛**，**為是事故**，**憂火熾然**。**

惟願世尊**，**賜我慈悲**！**清冷法水**，**

以滅是火**。**世尊慈愍**，**悲心無量**，**

願使我身**，**常得見佛**。**世尊常護**，**

一切人天**，**是故我今**，**渴仰欲見**。**

聲聞之身**，**猶如虛空**，**燄幻響化**，**

如水中月**，**眾生之性**，**如夢所見**。**

如來行處**，**淨如琉璃**，**入於無上**，**

甘露法處**，**能與眾生**，**無量快樂**。**

如來行處**，**微妙甚深**，**一切眾生**，**

無能知者**，**五通神仙**，**及諸聲聞**，**

一切緣覺**，**亦不能知**。**我今不疑**，**

佛所行處**，**惟願慈悲**，**為我現身**！**

爾時世尊**，**從三昧起**，**以微妙音**，**

而讚歎言**：**善哉善哉**！**樹神善女**，**

汝於今日**，**快說是言**。**一切眾生**，**

若聞此法**，**皆入甘露**，**無生法門**。**

## ****囑累品第十九****

爾時**，**釋迦牟尼佛從三昧起**，**現大神力**，**以右手摩諸菩薩摩訶薩頂**，**與諸天王及諸龍王**、**二十八部**、**散脂鬼神大將軍等**，**而作是言**：**「我於無量百千萬億恒河沙劫**，**修習是《金光明》微妙經典**，**汝等當受持讀誦廣宣此法**，**復於閻浮提內無令斷絕**。**若有善男子**、**善女人於未來世中有受持讀誦此經典者**，**汝等諸天常當擁護**，**當知是人於未來世無量百千人天之中常受快樂**，**於未來世值遇諸佛**，**疾得證成阿耨多羅三藐三菩提**。**」

爾時**，**諸大菩薩及天**、**龍王**、**二十八部**、**散脂大將等**，**即從座起**，**到於佛前**，**五體投地**，**俱發聲言**：**「如世尊勑**，**當具奉行**。**」如是三白**，**如世尊勑**，**當具奉行**。**

於是**，**散脂大將等而白佛言**：**「如世尊勑**，**若未來世中有受持是經**，**若自書**，**若使人書**，**我當與此二十八部諸鬼神等**，**常當隨侍擁護**，**隱蔽其身**，**是說法者皆悉消滅諸惡**，**令得安隱**，**願不有慮**。**」

爾時**，**釋迦牟尼佛現大神力**，**十方無量世界悉皆六種震動**。**是時**，**諸佛皆大歡喜**，**囑累是經故**，**讚美持法者**，**現無量神力**，**於是無量無邊阿僧祇菩薩摩訶薩大眾及信相菩薩**、**金光**、**金藏**、**常悲**、**法上等及四天大王**、**十千天子**，**與道場菩提樹神**、**堅牢地神及一切世間天**、**人**、**阿修羅等**，**聞佛所說**，**皆發無上菩提之道**，**踊躍歡喜**，**作禮而去**。**